cyanic-selkie/wikianc huggingface dataset:
ഖലീല സബ്റ
അമേരിക്കയിലെ ഒരു നിയമജ്ഞയും എഴുത്തുകാരിയുമാണ് ഖലീല സബ്റ. മദ്ധ്യ പൗരസ്ത്യ ദേശത്ത് നിന്നുള്ള അഭയാർത്ഥികളുടെ വിഷയങ്ങളിൽ സജീവമായി ഇടപെട്ടുവരുന്ന ഖലീല സബ്റ, ട്രാൻസ്ഗ്രെഷൻ: കൾച്ചറൽ സ്റ്റഡീസ് ആൻഡ് എജുക്കേഷൻ എന്ന പരമ്പര തയ്യാറാക്കുന്നതിൽ പങ്കുവഹിച്ചു.
സാമൂഹിക നീതിയും മാനുഷികത്യും മുൻനിർത്തി പ്രവർത്തിക്കുന്ന നിരവധി സംഘടനകളുമായി ചേർന്ന് ഖലീല സബ്റ പ്രവർത്തിച്ചിട്ടുണ്ട്. ഐക്യരാഷ്ട്ര സഭയുടെ കൺവെൻഷൻ ഓൺ ദ എലിമിനേഷൻ ഓഫ് ആൾ ഫോംസ് ഓഫ് ഡിസ്ക്രിമിനേഷൻ അഗൈൻസ്റ്റ് വുമൻ (CEDAW), ആംനസ്റ്റി ഇന്റർനാഷണൽ, കാലിഫോർണിയയിലെ ബേ ഏരിയ ഇമിഗ്രന്റ് ജസ്റ്റിസ് സെന്റർ എന്നിവ ചില ഉദാഹരണാങ്ങളാണ്. നോർത്ത് കരോലിന പീസ് ആക്ഷൻ (NCPA) എന്ന അഭിഭാഷക സംഘടനയിൽ അംഗമാണ്. ACLU റേഷ്യൽ പ്രൊഫൈലിങ് കമ്മറ്റിയിൽ ബോർഡ് അംഗമായി പ്രവർത്തിച്ച ഖലീല സബ്റ, അവിടെ ഇസ്‌ലാം, മുസ്‌ലിം സിവിൽ അവകാശ വിഷയങ്ങളിൽ ഇടപെടൽ നടത്തി വന്നു.
2013-ൽ അന്താരാഷ്ട്ര മനുഷ്യാവകാശ പുരസ്കാരം ലഭിച്ച ഖലീല സബ്റ, ലെബനോൻ, സിറിയ തുടങ്ങിയ രാജ്യങ്ങളിലെ പലസ്തീൻ അഭയാർത്ഥികൾക്കായി നടത്തിയ ഇടപെടലുകളുടെ പേരിലും പ്രകീർത്തിക്കപ്പെട്ടു. മുസ്‌ലിം അമേരിക്കൻ സൊസൈറ്റിയുടെ ഇമിഗ്രന്റ് ജസ്റ്റിസ് സെന്റർ ഡയറക്ടറാണ് അവർ.
റഫറൻസുകൾ
വർഗ്ഗം:അമേരിക്കൻ മുസ്ലിങ്ങൾ വർഗ്ഗം:ഇസ്ലാമിലേക്ക് മാറിയവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1967-ൽ ജനിച്ചവർ
പി.സി. സനൽകുമാർ
മലയാള ഹാസ്യ സാഹിത്യകാരനായിരുന്നു '''പി.സി. സനൽകുമാർ'''(19 ജൂൺ 1949 - 08 നവംബർ 2014 ). 'കളക്ടർ കഥയെഴുതുകയാണ്' എന്ന ഗ്രന്ഥത്തിന് ഹാസ്യസാഹിത്യത്തിനുള്ള 2004-ലെ കേരള സാഹിത്യ അക്കാദമി പുരസ്കാരം ലഭിച്ചു.
ജീവിതരേഖ
കോട്ടയം ജില്ലയിലെ തൃക്കൊടിത്താനത്ത് 1949 ജൂൺ 19നായിരുന്നു ജനിച്ചു. എം.എ.എൽ.എൽ. ബി ബിരുദധാരിയാണ്. പത്തനംതിട്ടയിലും കാസർകോട്ടും കളക്ടറായിരുന്നു.
അവലംബം
വർഗ്ഗം:1949-ൽ ജനിച്ചവർ വർഗ്ഗം:ജൂൺ 19-ന് ജനിച്ചവർ വർഗ്ഗം:ഹാസ്യസാഹിത്യകാരന്മാർ വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:നവംബർ 8-ന് മരിച്ചവർ
ടുഷേറ്റി ദേശീയോദ്യാനം
ടുഷേറ്റി ദേശീയോദ്യാനം, 2003 ഏപ്രിൽ 22 ന് ജോർജ്ജിയൻ പാർലമെന്റ് അംഗീകാരം നൽകിയ എട്ട് പുതിയ സംരക്ഷിത പ്രദേശങ്ങളിലൊന്നാണ്. ഇതു സ്ഥിതിചെയ്യുന്നത് ഈസ്റ്റ് ജോർജിയയിലാണ്.
വിധി തന്ന വിളക്ക്
1962-ൽ പുറത്തിറങ്ങിയ മലയാള ചലച്ചിത്രമാണ് വിധി തന്ന വിളക്ക്. മുതുകുളം രാഘവൻ പിള്ള കഥയും സംഭാഷണവും എഴുതി ഗുരുവായൂർ പിക്ചേഴ്സ് അവതരിപ്പിച്ചതാണ് ഈചിത്രം. പി. ഭാസ്കരൻ ഏഴും അഭയദേവ് മൂന്നും ഗാനങ്ങൾ എഴുതി. വി. ദക്ഷിണാമൂർത്തിയാണ് സഗീതസംവിധാനം നിർവഹിച്ചത്. നെപ്ട്യൂൺ സ്റ്റുഡിയോയിൽ നിർമ്മാണം പൂർത്തിയായ ഈ ചിത്രം യു. രാജഗോപൽ ക്യാമറയിൽ പകർത്തി. ഈ ചിത്രത്തിന്റെ സംവിധാനം എസ്.എസ്. രാജൻ നിർവഹിച്ചു. രാധാകൃഷ്ണ ഫിലിംസ് (പ്രൈവറ്റ് ലിമിറ്റഡ്) വിത്രണം നിർവഹിച്ച വിധി തന്ന വിളക്ക് 05/10/1962 ൽ പ്രദർശനം തുടങ്ങി.
അഭിനേതാക്കൾ
സത്യൻ മുതുകുളം രാഘവൻ പിള്ള ബഹദൂർ രമേശ് ലക്ഷ്മി (പ) സുകുമാരി
പിന്നണിഗായകർ
എ.പി. കോമള കെ.ജെ. യേശുദാസ് പി. ലീല പി. സുശീല പി.ബി. ശ്രീനിവാസൻ ശാന്ത പി നായർ വി. ദക്ഷിണാമൂർത്തി വിനോദിനി
Soundtrack
The music was composed by V. Dakshinamoorthy and lyrics were written by P. Bhaskaran and Abhayadev.
സി.പി. ശ്രീധരൻ
കേരളത്തിലെ പ്രമുഖ സാഹിത്യ - സാംസ്കാരിക പ്രവർത്തകനും എഴുത്തുകാരനുമായിരുന്നു '''സി.പി. ശ്രീധരൻ''' (ജനനം : 24 ഡിസംബർ 1931 - 24 ഒക്ടോബർ 1996). സാഹിത്യ പ്രസ്ഥാനങ്ങളുടെ സംഘാടകൻ, സാരഥി എന്നീ നിലകളിൽ ശ്രദ്ധേയനായിരുന്നു. സമസ്ത കേരള സാഹിത്യപരിഷത്ത്, സാഹിത്യ പ്രവർത്തക സഹകരണ സംഘം എന്നിവയുടെ പ്രസിഡണ്ടായി ദീർഘകാലം സേനവമനുഷ്ഠിച്ചു. കേരള സാഹിത്യ അക്കാദമിയുടെ നേതൃനിരയിലും അദ്ദേഹമുണ്ടായിരുന്നു.
ജീവിതരേഖ
കണ്ണൂർ ജില്ലയിലെ പയ്യന്നൂരിലായിരുന്നു ജനനം. സ്കൂളിൽ പഠിക്കുന്ന കാലത്ത് മുത്തച്ഛൻ കടിഞ്ഞിയിൽ അനന്തൻ നായർ വഴി അക്കാലത്തെ സാഹിത്യകാരന്മാരുമായും സാമൂഹികരംഗത്തെ നേതാക്കളുമായും അടുത്തിടപഴകാൻ അവസരം ലഭിച്ചു. സ്വാതന്ത്ര്യ സമരത്തിൽ പങ്കെടുത്തതിന്റെ പേരിൽ നിരവധി തവണ പോലീസ് മർദ്ധനമേറ്റു. പത്താംക്ളാസ്സ് പാസായിതിനു ശേഷം കോൺഗ്രസ്സ് പ്രവർത്തകനായി. ക്വിറ്റ് ഇന്ത്യ പ്രക്ഷോഭത്തിൽ വിദ്യാർത്ഥിയായിരുന്ന കാലത്ത് തന്നെ പങ്കെടുത്തു. കോഴിക്കോട് നിന്നു പ്രസിദ്ധീകരിച്ചിരുന്ന നവകേരളത്തിന്റെ ലേഖകനായും പിന്നീട് മനോരമയുടെ സബ് എഡിറ്ററായും പ്രവർത്തിച്ചു. സാഹിത്യ പ്രവർത്തക സഹകരണ സംഘത്തിൽ പബ്ളിക്കേഷൻസ് ഡയറക്ടറായി. 1966 ൽ എസ്.പി.സി.എസ് ഡയറക്ട‍ർ ബോർഡിലേക്ക് തെരഞ്ഞെടുക്കപ്പെട്ടു. പിന്നീട് എസ്.പി.സി.എസിന്റെ വൈസ് പ്രസിഡന്റും പ്രസിഡന്റുമായി. 1976 ൽ സാഹിത്യ പരിഷത്തിന്റെ വൈസ് പ്രസിഡന്റായി. കോൺഗ്രസ്സ് വീക്ഷണം പത്രം ആരംഭിച്ചപ്പോൾ പത്രാധിപരായി ചുമതലയേറ്റു. വിമോചന സമര കാലത്ത് അദ്ധ്യാപക - വിദ്യാർത്ഥി സമര സമിതിയുമായി ബന്ധപ്പെട്ടു പ്രവർത്തിച്ചതിന്റെ പേരിൽ ജയിൽ ശിക്ഷ അനുഭവിച്ചു.
പുറം കണ്ണികൾ
വർഗ്ഗം:1931-ൽ ജനിച്ചവർ വർഗ്ഗം: 1996-ൽ മരിച്ചവർ വർഗ്ഗം:ഡിസംബർ 24-ന് ജനിച്ചവർ വർഗ്ഗം:ഒക്ടോബർ 24-ന് മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:സ്വാതന്ത്ര്യസമരസേനാനികൾ വർഗ്ഗം:കേരളത്തിലെ പത്രപ്രവർത്തകർ വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
കുമാരമംഗലം
ഇടുക്കി ജില്ലയിലെ തൊടുപുഴ താലൂക്കിലാണ് കുമാരമംഗലം സ്ഥിതി ചെയ്യുന്നത്. കുമാരമംഗലം വില്ലേജിന്റെ പരിധിയിലാണ് ഈ സ്ഥലം.തൊടുപുഴ-അടിമാലി റൂട്ടിൽ 4 കലോമിറ്റർ‍ മാറിയുള്ള ചെറു പട്ടണമാണ് കുമാരമംഗലം. എറണാകുളം ജില്ലയോട് ചേർന്ന് കിടക്കുന്ന പഞ്ചായത്താണിത്. മുവാറ്റുപുഴ ജലസേചന പദ്ധതിയുടെ കനാൽ ഈ വില്ലേജില്ലൂടെയാണ് ഒഴുകുന്നത്. ഇടുക്കി ജില്ലയിലെ പ്രസിദ്ധമായ എം കെ എൻ എം എച്ച് എസ് എസ് കുമാരമംഗലം സ്കൂൾ ഇവിടെയാണ് സ്ഥിതി ചെയ്യുന്നത്.
പ്രശസ്തമായ പുത്തൻ പള്ളി സ്വലാത്ത് കുമാരമംഗലം പഞ്ചായത്തിലെ പെരുമ്പിള്ളിചിറയിൽ ആണ്
എല്ലാ വിദ്യാഭ്യാസ സ്ഥാപനങ്ങളും ഒരു കുടകീഴിൽ എന്ന സ്വപ്നം യഥാർഥ്യമാക്കി Al-Azhar group of institutions എന്ന സ്ഥാപനം പെരുമ്പിള്ളി ചിറയിൽ സ്ഥിതിചെയ്യുന്നു. എൽകെജി മുതൽ പ്ലസ് ടു വരെ യും,BA, BSC,BCOM, BBA,MA, MSC, MSW, microbiology, MTA, LAW COLLEGE, BED COLLEGE, TTC, DHI, COLLEGE OF ENGINEERING, DENTAL COLLEGE, MEDICAL COLLEGE, PHARMACY, POLYTECHNIC എന്നിങ്ങനെ വിശാലമായ വിദ്യാഭ്യാസ, മെഡിക്കൽ സ്ഥാപനങ്ങൾ
. പ്രശസ്തനായ ആയുർവേദ ഡോക്ടർ സതീഷ് വാര്യർ പെരുമ്പിള്ളിചിറയിൽ ആണ് ചികിത്സ നടത്തുന്നത്
ഗവൺമെന്റ് മെഡിക്കൽ കോളേജ്, ശ്രീകാകുളം
മുമ്പ് രാജീവ് ഗാന്ധി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എന്നറിയപ്പെട്ടിരുന്ന ഗവൺമെന്റ് മെഡിക്കൽ കോളേജ്, ശ്രീകാകുളം ഇന്ത്യയിലെ ആന്ധ്രാപ്രദേശിലെ ശ്രീകാകുളത്ത് സ്ഥിതി ചെയ്യുന്ന ഒരു മെഡിക്കൽ കോളേജാണ്. ഇത് ഡോ. എൻടിആർ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. ഉത്തരാന്ദ്ര മേഖലയിലെ രണ്ട് സർക്കാർ മെഡിക്കൽ കോളേജുകളിൽ ഒന്നാണിത്.
ചരിത്രം
അന്നത്തെ മുഖ്യമന്ത്രി ഡോ. വൈ.എസ്. രാജശേഖർ റെഡ്ഡിയാണ് ഇൻസ്റ്റിറ്റ്യൂട്ട് ഉദ്ഘാടനം ചെയ്തത്. രാജീവ് ഗാന്ധി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ശ്രീകാകുളം എന്ന ആദ്യ പേര് പിന്നീട് സർക്കാർ മെഡിക്കൽ കോളേജ്, ശ്രീകാകുളം എന്നാക്കി മാറ്റി. അതോടെ 'ഡയറക്ടർ' എന്ന പദവി 'പ്രിൻസിപ്പൽ' എന്നാക്കി മാറ്റി.
പുറം കണ്ണികൾ
വർഗ്ഗം:ഉത്തരാന്ധ്രാ വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
സിവിയർ അക്യൂട്ട് റെസ്പിറേറ്ററി സിൻഡ്രോം
സാർസ് കൊറോണ വൈറസ് മൂലം ശ്വസനവ്യവസ്ഥയെ ബാധിക്കുന്ന ഒരു രോഗമാണ് സിവിയർ അക്യൂട്ട് റെസ്പിറേറ്ററി സിൻഡ്രോം (Severe acute respiratory syndrome - SARS). 2002 നവംബറിനും 2003 ജൂലൈക്കും ഇടയിലായി ചൈനയിൽ പടർന്നുപിടിച്ച SARS ആയിരക്കണക്കിന് പേരിൽ രോഗാവസ്ഥയുണ്ടാക്കി. 37 രാജ്യങ്ങളിലെ 774 പേരുടെ മരണത്തിന് ഇത് കാരണമായി. ലോകാരോഗ്യ സംഘടനയുടെ കണക്ക് പ്രകാരം 9.6% മരണ നിരക്ക് രേഖപ്പെടുത്തിയ പകർച്ചവ്യാധിയാണിത് ഭൂരിപക്ഷം കേസുകളും ചൈനയിലും ഹോങ്കോങ്ങിലും ആയിരുന്നു. .
2004 ന് ശേഷം ലോകത്തൊരിടത്തും സാർസ് ബാധ രേഖപ്പെടുത്തിയിട്ടില്ല. എന്നാൽ, 2017 ൽ ചൈനീസ് ശാസ്ത്ര സംഘത്തിന്റെ ഗവേഷണ ഫലമായി യുൻ പ്രവിശ്യയിലെ ഒരിനം വവ്വാലിൽ (horseshoe bats) സാർസ് വൈറസിനെ കണ്ടെത്തി.
രോഗലക്ഷണങ്ങൾ
ഇൻഫ്ലുവൻസയുടെ ലക്ഷണത്തോടെയാണ് രോഗത്തിന്റെ തുടക്കം. പനി, പേശീവേദന, തളർച്ച, ചുമ, തൊണ്ടവേദന തുടങ്ങിയ ലക്ഷണങ്ങൾ കാണുന്നു. ശ്വാസംമുട്ടലിനും ന്യൂമോണിയക്കും കാരണമാകുന്നു. രോഗാണുവിന്റെ അടയിരിപ്പുകാലം ശരാശരി അഞ്ച് ദിവസമാണ്.
ചുമ, തുമ്മൽ എന്നിവയിലൂടെ ശരീരസ്രവങ്ങളിലൂടെയാണ് പ്രധാനമായും രോഗപ്പകർച്ച. സാർസ് ബാധിതരിൽ സാധാരണയായി അതിസാരം കാണാറുണ്ടെങ്കിലും ഇതിലൂടെ രോഗപ്പകർച്ച സാധാരണയായി സംഭവിക്കുന്നില്ല.
പ്രതിരോധം
സാർസിന് വാക്സിൻ ലഭ്യമല്ല. രോഗിയെ ഐസോലേഷൻ വാർഡിൽ ചികിത്സിക്കുകയാണ് രോഗപ്പകർച്ച തടയാൻ അത്യാവശ്യമായി ചെയ്യേണ്ടത്. ശരീര ശുചിത്വം പാലിക്കുക, സർജിക്കൽ മാസ്ക് ധരിക്കുക, ശരീരസ്രവങ്ങൾ സ്പർശിക്കാതിരിക്കുക തുടങ്ങിയ മാർഗ്ഗങ്ങൾ സ്വീകരിച്ച് രോഗപ്പകർച്ച തടയാം.
ആരോഗ്യപ്രവർത്തകർക്ക് രോഗബാധയേൽക്കുന്നത് തടയുന്നതിന് negative pressure rooms ആണ് രോഗികളെ പാർപ്പിക്കുന്നതിന് ഏറ്റവും അനുയോജ്യം.
ചികിൽസ
സാർസിന് കാരണം വൈറസാണ് എന്നതിനാൽ ആന്റിബയോട്ടിക്ക് ഫലപ്രദമല്ല. ആന്റിപൈററ്റിക് ഔഷധങ്ങൾ ഉപയോഗിക്കുന്നു. ഓക്സിജൻ മാസ്ക് നൽകേണ്ടി വരാം. കരൾവീക്കം തടയുന്നതിന് ഉയർന്ന ഡോസിൽ സ്റ്റീറോയ്ഡ് ഔഷധങ്ങൾ നൽകുന്നു.
അവലംബം
വർഗ്ഗം:വൈറസ് രോഗങ്ങൾ
കൽബുർഗി
എം.എം. കൽബുർഗി
അമുനെറ്റ്
ഒരു പുരാതന ഈജിപ്ഷ്യൻ ദേവതയാണ് അമുനെറ്റ് (അമനെറ്റ്, അമോനെറ്റ്, അമൗനെറ്റ് എന്നിങ്ങനെയും ഉച്ചരിക്കപ്പെടുന്നു). അമുനിന്റെ പത്നിയും ഒഗ്ഡോദ് എന്ന അഷ്ടദൈവ ഗണത്തിൽപ്പെടുന്ന ദേവതയുമാണ് അമുനെറ്റ്.
"ഗുപ്തമായത് (സ്ത്രീ.)" എന്നാണ് അമുനെറ്റ് എന്ന പദത്തിനർഥം. അമുനിന്റെ സ്ത്രീലിംഗ രൂപവുമാണ് അമുനെറ്റ്. കർണ്ണാക്കിലെ അമുനിന്റെ ക്ഷേത്രത്തിൽ, അമുനെറ്റിനുവേണ്ടിയും പ്രത്യേക പൂജാരികൾ ഉണ്ടായിരുന്നു. സെഡ് ഫെസ്റ്റിവൽ മുതലായ രാജകീയ ഉത്സവങ്ങളിലും അമുനെറ്റിന് പ്രധാനിയായിരുന്നു. ശിരസ്സിൽ ഒരു ചുവന്ന കിരീടവും  കയ്യിൽ പാപ്പിറസ് ദണ്ഡുമേന്തിയ രൂപത്തിലാണ് അമുനെറ്റിനെ ചിത്രീകരിച്ചിരുന്നത്.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
എ ഗേൾ റിസീവിംഗ് എ ലെറ്റർ
വിവരണം
മടിയിൽ ഒരു പുസ്തകവുമായി ആർക്കേഡിൽ ഇരിക്കുന്ന ഒരു സ്ത്രീയ്ക്ക് ഒരു ആൺകുട്ടി ഒരു കത്ത് നൽകുന്നതായി ഇതിൽ ചിത്രീകരിച്ചിരിക്കുന്നു ഒരു പ്രണയ താൽപ്പര്യം അവളെ അഭിസംബോധന ചെയ്തതായി കരുതപ്പെടുന്നു. പ്രതീകാത്മകമായി കുറച്ച് പൂക്കളുള്ള ഒരു പാത്രം അവരുടെ മുന്നിൽ ഇരിക്കുന്നു. ഒരു പല്ലാഡിയൻ വില്ലയാണ് ആർക്കേഡ് കാണിക്കുന്നത്. ഒരാൾ കത്ത് എഴുതുന്നതായി ചിത്രീകരിക്കുന്ന ഈ പെയിന്റിംഗ് മറ്റൊന്നിന്റെ പൂരകമാണെന്ന് വിശ്വസിക്കപ്പെടുന്നു. ഈ ചിത്രം ഇപ്പോൾ ചന്തില്ലിയിലെ മ്യൂസി കോണ്ടെയിൽ സൂക്ഷിച്ചിരിക്കുന്നു.
പുറംകണ്ണികൾ
വർഗ്ഗം:സ്ത്രീകളുടെ ചിത്രങ്ങൾ
ഇന്ത്യൻ നാഷണൽ അസോസിയേഷൻ
ഇന്ത്യൻ നാഷണൽ അസോസിയേഷൻ നാഷണൽ അസോസിയെഷൻ എന്നും അറിയപെടും. ഇത് ബ്രിട്ടീഷ് ഇന്ത്യയിലെ ഒരു അസോസിയെഷൻ ആയിരുന്നു. സുരേന്ദ്ര നാഥ് ബാനർജി്യും ആനന്ദമോഹൻ ദാസും ആയിരുന്നു ഇതിന്റെ സ്ഥാപകർ. 1876 -ൽ ആണ് ഇന്ത്യൻ നാഷണൽ അസോസിയെഷൻ സ്ഥാപിതം ആയത്. ഇതിൻെ പ്രധാന ലക്ഷ്യങ്ങൾ എന്നാൽ രാഷ്ട്രിയവും, സാമൂഹികവും, സാമ്പത്തികപരവും ആയിട്ട് ഉളള ജനങ്ങളുടെ പുരോഗതി ആയിരുന്നു. അക്കാലത്തെ വിദ്യസമ്പന്നർ ആയ ചെറുപ്പക്കാരെയും ജനനേതാക്കളെയും ഇന്ത്യൻ ദേശിയ കൂട്ടായ്മ ആകർഷിചു. ഇന്ത്യൻ സ്വാതന്ത്ര്യസമരത്തെ വളർത്തുവാൻ ഇന്ത്യൻ നാഷണൽ അസോസിയെഷൻ വഹിച്ച പങ്ക് വലുതാണ്.
സമയരേഖ
ഇതിൻ തുടക്കം സമീൻന്താരി സഭയിൽ നിന്നും ആയിരുന്നു. ധ്വാരകാനാഥ് ടാഗോറും. അദ്ദേഹത്തിൻ സഹോദരനും ആയിരുന്ന പ്രസന്ന കുമാർ ടാഗോറും ആണ് സമീൻന്താരി സഭ 1839-ൽ സ്ഥാപിച്ചത്. ആദിബ്രഹ്മസഭ സ്ഥാപിതം ആയത് 1866-ൽ ആണ്., 1851-ൽ ഇത് ബ്രട്ടീഷ് ഇന്ത്യൻ കൂട്ടായ്മയായി മാറി. ദേവ്രങ്രനാഥ് ടാഗോർ ആയിരുന്നു ആദ്യ സെക്രട്ടറി. 1857-ൽ ഈ കൂട്ടായ്മ ഇംഗ്ലീഷ് ഈസ്റ്റ് ഇന്ത്യാ കമ്പനിയെ സഹായിച്ചു, ശിപായ് ലഹളകാരെ ശിക്ഷികണം എന്ന നിലപാട് എടുത്തു. 1866-ൽ പഝിത് നവീൻ ചദ്ര റോയി കൂട്ടായ്മയുടെ സെക്രട്ടറി സ്ഥാനത്ത് നിയമിതൻ ആയി, അദ്ദേഹം ആ സ്ഥാനത്ത് നാല് വർഷം തുടർന്നു, അതിനെ തുടർന്ന് അദ്ദേഹം ലാഹോറിൽ വേറെ ജോലിക്ക് ആയി പോയി. രാമനാഥ ടാഗോർ ആയിരുന്നു 1867 മൂതൽ 1877 വരെ പ്രസിഡൻ് ആയിരുന്നത്. 1870-ലെ ഒരു വിവാദ സമ്മേളളത്തിനു ശേഷം ആദിദർമ സംഘത്തിലെ ഹേമേൻദ്രനാഥ് ടാഗോർ ബ്രട്ടീഷ് ഇന്ത്യയിലെ വിദ്യസബന്നർ ആയ ചെറുപ്പകാരെയും മറ്റും ശബ്ദം ആയി മാറി. അദ്ദേഹം ബ്രട്ടീഷ് മേധാവികളെ ഇന്ത്യകാരുടെ രാഷ്ട്രിയവും, സാമൂഹികവും, സാബത്തികപരവും ആയിട്ട് ഉളള പ്രശനങ്ങൾ പറഞ്ഞു മനസ്സില്ലാക്കി. രാഷ്ട്രിയ ശാക്തികരണം, സിവിൽ സർവീസിൽ ഇന്ത്യാകാരെ ഉൾപെട്ടുത്തൽ തുടങ്ങിയ കാര്യങ്ങൾ ആണ് അദ്ദേഹം ഉന്നയിച്ചത്. 1871-ൽ ഇത് ഒരു വിഭജനത്തിനു വഴി തെളിച്ചു, ഫ്രീമാൻസൺ കീരീടത്തിനോട് കൂർ ഉളളവർ വിഭജിച്ച് ഇന്ത്യൻ പരിഷ്കരണ കൂട്ടായ്മക്ക് രുപം നൽകി.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം
നീൽസിൻ നീൽസൺ
നീൽസിൻ നീൽസൺ (ജീവിതകാലം: 10 ജൂൺ 1850 - 8 ഒക്ടോബർ 1916) ഡെൻമാർക്കിലെ ആദ്യത്തെ വനിതാ അദ്ധ്യാപികയും, ഡോക്ടറും ആയിരുന്നു. 1885-ൽ ബിരുദം നേടിയ അവർ, 1889-ൽ സ്വന്തമായി വൈദ്യശാസ്ത്ര പരിശീലനം ആരംഭിക്കുകയും ഒരു ജനറൽ പ്രാക്ടീഷണറായി ജോലി നേടുകയും ചെയ്തു. ഡാനിഷ് വിമൻസ് സൊസൈറ്റിയിലെ പ്രവർത്തനത്തിലൂടെ ലിംഗസമത്വ പ്രസ്ഥാനത്തിലും അവർ സജീവമായിരുന്നു.
ആദ്യകാല ജീവിതം
കപ്പലുടമയായിരുന്ന ലാർസ് നീൽസൺ (1808-86) കാരെൻ ജെൻസൺ (1811-82) എന്നിവരായിരുന്നു അവളുടെ മാതാപിതാക്കൾ. അവൾ സ്വെൻഡ്‌ബോർഗിലാണ് വളർന്നത്. കുട്ടിക്കാലത്ത്, സഹോദരനും സഹോദരിയും ടൈഫോയിഡ് ബാധിച്ച് മരിച്ചത് അവളുടെ വൈദ്യശാസ്ത്രത്തോടുള്ള താൽപ്പര്യത്തെ ഉണർത്തിയതായി പറയപ്പെടുന്നു.
കരിയർ
1875-ൽ, ഒരു രാജകീയ ഉത്തരവ് പ്രകാരം, സർവ്വകലാശാലാ വിദ്യാഭ്യാസത്തിൽ സ്ത്രീകൾക്ക് പ്രവേശനം അനുവദിക്കുന്നതിനുള്ള പരിഷ്കരണം പുറപ്പെടുവിക്കപ്പെട്ടു. 1877-ൽ അവളും ജോഹാൻ ഗ്ലീറപ്പും ഡെന്മാർക്കിലെ ആദ്യത്തെ രണ്ട് വനിതാ സർവ്വകലാശാലാ വിദ്യാർത്ഥിനികളായി. അവളുടെ പഠനത്തെ സാമ്പത്തികമായി പുന്തുണയ്ക്കാൻ ഡാൻസ്‌ക് ക്വിൻഡെസാംഫണ്ട് (ഡാനിഷ് വിമൻസ് സൊസൈറ്റി) അവരുടെ ഫണ്ടിൽ നിന്ന് ഒരു ചെറിയ അലവൻസ് നൽകി. അവൾ 1885-ൽ ഒരു മെഡിക്കൽ ഡോക്ടറായും ഫിസിഷ്യനായും ബിരുദം നേടി.
കോപ്പൻഹേഗനിൽ ഒരു മെഡിക്കൽ പ്രാക്ടീഷണറായി അവൾ സ്വയം ജോലി ചെയ്തു. ഗൈനക്കോളജിയിൽ സ്പെഷ്യലൈസ് ചെയ്യാനാണ് അവൾ പദ്ധതിയിട്ടിരുന്നതെങ്കിലും അക്കാലത്തെ ഒരേയൊരു ഡാനിഷ് ഗൈനക്കോളജിസ്റ്റായ എഫ്. ഹോവിറ്റ്സ് അവളെ സ്വീകരിച്ചില്ല. എന്നിരുന്നാലും, 1906-ൽ അവൾ ലൈംഗിക രോഗങ്ങളിൽ ഒരു പ്രാദേശിക സ്പെഷ്യലിസ്റ്റായി നിയമിക്കപ്പെടുകയും വേശ്യകളുടെ അവകാശങ്ങൾക്കുവേണ്ടി പ്രവർത്തിക്കുകയും ചെയ്തു. ഡാനിഷ് ക്വിൻഡെസാംഫണ്ട് (ഡികെ) വഴി വനിതാ പ്രസ്ഥാനത്തിൽ നീൽസിൻ സജീവമായിരുന്നു.
1904-ൽ, അവരും ലൂയിസ് നോർലൻഡ്, ബിർഗിറ്റ് ബെർഗ് നീൽസൺ, അൽവിൽഡ ഹാർബോ ഹോഫ് എന്നിവരും ലിബറൽ പാർട്ടിയിലെ ആദ്യത്തെ വനിതാ അംഗങ്ങളായിത്തീർന്നു. 1907-ൽ, Landsforbundet for Kvinders Valgret എന്ന ഫെഡറേഷൻറെ സഹസ്ഥാപകരിൽ ഒരാളായിരുന്നു അവർ.
ടോക്യോ ഇൻസ്റ്റിറ്റ്യൂട്ട് ഓഫ് ടെക്നോളജി
ജപ്പാനിലെ ഗ്രേറ്റർ ടോക്യോ പ്രദേശത്ത് സ്ഥതിചെയ്യുന്ന ഒരു ദേശീയ ഗവേഷണ സർവ്വകലാശാലയാണ് ടോക്യോ ഇൻസ്റ്റിറ്റ്യൂട്ട് ഓഫ് ടെക്നോളജി (東京工業大学). ജപ്പാനിലെ ഉന്നത വിദ്യാഭ്യാസത്തിനായുള്ള ഏറ്റവും വലിയ സ്ഥാപനമാണ് ടോക്കിയോ ടെക്. ഇത് ശാസ്ത്ര സാങ്കേതിക വിദ്യയ്ക്കായി നീക്കിവച്ചിരിക്കുന്നു, ഇത് ജപ്പാനിലെ ഏറ്റവും പ്രശസ്തമായ സർവകലാശാലകളിലൊന്നായി കണക്കാക്കപ്പെടുന്നു.
ടോക്കിയോ ടെക്കിന്റെ പ്രധാന കാമ്പസ് ഓ ഒകയമയിലാണ്. ഇത് മെഗുരൊ, ഒറ്റ എന്നീ പ്രവിശ്യകളടുടെ അതിർത്തിക്കടുത്താണ്. ഓഒകയമ സ്റ്റേഷനഭിമുഖമായാണ് ടോക്യോ ടെക്കിന്റെ പ്രവശന കവാടം സ്ഥിതിചെയ്യുന്നത്. മറ്റ് കാമ്പസുകൾ സുസുക്കഡായ്, തമാച്ചി എന്നിവിടങ്ങളിലാണ്. ടോക്കിയോ ടെക് 6 സ്കൂളുകളായി ക്രമീകരിച്ചിരിക്കുന്നു, അതിൽ 40 ലധികം വകുപ്പുകളും ഗവേഷണ കേന്ദ്രങ്ങളുമുണ്ട്. ടോക്കിയോ ടെക് 2015–2016 വർഷത്തിൽ 4,734 ബിരുദ വിദ്യാർത്ഥികളെയും 1,464 ബിരുദാനന്തര വിദ്യാർത്ഥികളെയും പ്രവേശിപ്പിച്ചു. 1,100 ഓളം ഫാക്കൽറ്റി അംഗങ്ങൾ ഇവിടെ ജോലി ചെയ്യുന്നു.
കാന്റോ മഹാഭൂകമ്പവും രണ്ടാം ലോക മഹായുദ്ധവും (1923-1945)
ആദ്യകാലങ്ങളിൽ, ഗ്രേറ്റർ ടോക്കിയോ ഏരിയയുടെ കിഴക്കൻ പ്രദേശമായ കുരാമെയിലാണ് ഈ വിദ്യാലയം സ്ഥിതിചെയ്തിരുന്നത്. പഴയ ഷോഗുന്റെ കാലം മുതൽ നിരവധി കരകൗശലത്തൊഴിലാളികളുടെ വർക്ക് ഷോപ്പുകൾ ഇവിടെ നിലനിന്നിരുന്നു. 1923 ൽ ഉണ്ടായ വലിയ ഭൂകമ്പത്തിൽ കുരാമെ കാമ്പസിലെ കെട്ടിടങ്ങൾ നശിപ്പിക്കപ്പെട്ടു. അടുത്ത വർഷം, ടോക്കിയോ ഹയർ ടെക്നിക്കൽ സ്കൂൾ കുറാമയിൽ നിന്ന് ഗ്രേറ്റർ ടോക്കിയോ ഏരിയയുടെ തെക്കൻ പ്രാന്തപ്രദേശമായ ഓകയാമയിലെ ഇന്നത്തെ സ്ഥലത്തേക്ക് മാറ്റിസ്ഥാപിച്ചു. 1929 ൽ ഈ സ്കൂൾ ടോക്കിയോ ഇൻസ്റ്റിറ്റ്യൂട്ട് ഓഫ് ടെക്നോളജി ആയി മാറി, ദേശീയ സർവ്വകലാശാലയുടെ പദവി നേടി, ഇതോടെ ഈ സർവകലാശാലയ്ക്ക് ബിരുദം നൽകാനുള്ള അധികാരമുണ്ടായി. 1934 ൽ സർവകലാശാലയ്ക്ക് റിസർച്ച് ലബോറട്ടറി ഓഫ് ബിൽഡിംഗ് മെറ്റീരിയൽസ് ഉണ്ടായിരുന്നു, അതിന് അഞ്ച് വർഷത്തിന് ശേഷം റിസർച്ച് ലബോറട്ടറി ഓഫ് റിസോഴ്സസ് യൂട്ടിലൈസേഷനും റിസർച്ച് ലബോറട്ടറി ഓഫ് പ്രിസിഷൻ മെഷിനറിയും നിർമ്മിച്ചു. സെറാമിക് ഇൻഡസ്ട്രിയുടെ റിസർച്ച് ലബോറട്ടറി 1943 ലാണ് നിർമ്മിച്ചത്, രണ്ടാം ലോക മഹായുദ്ധത്തിന് ഒരു വർഷം മുമ്പ് ഇന്ധന ശാസ്ത്രത്തിന്റെ ഗവേഷണ ലബോറട്ടറി പൂർത്തിയാക്കുകയും റിസർച്ച് ലബോറട്ടറി ഓഫ് ഇലക്ട്രോണിക്സ് നിർമ്മിക്കുകയും ചെയ്തു.
യുദ്ധാനന്തര കാലഘട്ടം (1946 - ഇന്നുവരെ)
രണ്ടാം ലോകമഹായുദ്ധത്തിനുശേഷം, 1949 ൽ നാഷണൽ സ്കൂൾ എസ്റ്റാബ്ലിഷ്‌മെന്റ് നിയമം ഉപയോഗിച്ച് പുതിയ വിദ്യാഭ്യാസ സമ്പ്രദായം പ്രഖ്യാപിക്കുകയും ടോക്കിയോ ഇൻസ്റ്റിറ്റ്യൂട്ട് ഓഫ് ടെക്നോളജി പുനസംഘടിപ്പിക്കുകയും ചെയ്തു. ഈ വർഷം സ്കൂൾ ഓഫ് എഞ്ചിനീയറിംഗ് ആരംഭിച്ചതോടെ നിരവധി മൂന്ന് വർഷത്തെ കോഴ്സുകൾ നാല് വർഷത്തെ കോഴ്സുകളാക്കി മാറ്റി. 1953 ൽ എഞ്ചിനീയറിംഗിൽ ബിരുദ പ്രോഗ്രാമുകൾ ആരംഭിച്ചു. അടുത്ത വർഷം, അഞ്ച് ഗവേഷണ ലബോറട്ടറികൾ സംയോജിപ്പിച്ച് നാല് പുതിയ ലാബുകളായി പുനസംഘടിപ്പിച്ചു: റിസർച്ച് ലബോറട്ടറി ഓഫ് ബിൽഡിംഗ് മെറ്റീരിയൽസ്, റിസർച്ച് ലബോറട്ടറി ഓഫ് റിസോഴ്സസ് യൂട്ടിലൈസേഷൻ, പ്രിസിഷൻ ആൻഡ് ഇന്റലിജൻസ് ലബോറട്ടറി, സെറാമിക് ഇൻഡസ്ട്രിയുടെ റിസർച്ച് ലബോറട്ടറി എന്നിവയാണവ. സ്കൂൾ ഓഫ് എഞ്ചിനീയറിംഗിനെ സ്കൂൾ ഓഫ് സയൻസ് ആൻഡ് എഞ്ചിനീയറിംഗ് എന്ന് പുനർനാമകരണം ചെയ്തു.
1950 കളിലെ യുദ്ധാനന്തര പുനർനിർമ്മാണം, 1960 കളിലെ ഉയർന്ന സാമ്പത്തിക വളർച്ചാ യുഗം, 1980 കളിലെ ബബിൾ എക്കണോമിയിലേക്ക് നടന്ന ആക്രമണാത്മക സാമ്പത്തിക യുഗം എന്നിവയിലുടനീളം ടിഐടി ജപ്പാനിലെ പ്രമുഖ എഞ്ചിനീയർമാർക്കും ഗവേഷകർക്കും ബിസിനസ്സ് വ്യക്തികൾക്കും രൂപം നൽകി. 2004 ഏപ്രിൽ മുതൽ, ടോക്കിയോ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ നാഷണൽ യൂണിവേഴ്സിറ്റി ഇൻ‌കോർ‌പ്പറേഷനിൽ ഒരു പുതിയ നിയമപ്രകാരം ഇത് അർദ്ധ സ്വകാര്യവൽക്കരിക്കപ്പെട്ടു ഇത് ജപ്പാനിലെ എല്ലാ ദേശീയ സർവകലാശാലകൾക്കും ബാധകമാണ്.
ലോകോത്തര സൂപ്പർ കമ്പ്യൂട്ടർ സുബാം 2.0, പ്രവർത്തിപ്പിക്കുകയും ഉയർന്ന താപനിലയിലുള്ള സൂപ്പർകണ്ടക്റ്റിവിറ്റിയിൽ വഴിത്തിരിവാക്കുകയും ചെയ്യുന്ന ടോക്കിയോ ടെക് ലോകത്തിലെ സൂപ്പർ കമ്പ്യൂട്ടിംഗ് സാങ്കേതികവിദ്യയ്ക്കും കണ്ടൻസ്ഡ് മാറ്റർ ഗവേഷണത്തിനുമുള്ള ഒരു പ്രധാന കേന്ദ്രമാണ്.
2011 ൽ അതിന്റെ സ്ഥാപനത്തിന്റെ 130-ാം വാർഷികം ആഘോഷിച്ചു. 2014 ൽ, അത് എഡ്എക്സ് കൺസോർഷ്യത്തിൽ ചേരുകയും എഡ്എക്സ് വെബ്സൈറ്റിൽ ഹോസ്റ്റുചെയ്തിരിക്കുന്ന MOOCS സൃഷ്ടിക്കുന്നതിനായി ഓൺലൈൻ വിദ്യാഭ്യാസ വികസന ഓഫീസ് (ഒഇഡിഒ) രൂപീകരിക്കുകയും ചെയ്തു.
ടോക്കിയോ ടെക് അതിന്റെ 130 വർഷത്തിനിടയിൽ ശാസ്ത്ര ഗവേഷകർക്കും എഞ്ചിനീയർമാർക്കും മുൻ പ്രധാനമന്ത്രിയായ നാവോട്ടോ കാൻ ഉൾപ്പെടെ നിരവധി സാമൂഹിക നേതാക്കൾക്കും രൂപം നൽകിയിട്ടുണ്ട്.
കാമ്പസുകൾ
വലത്ത്‌|ലഘുചിത്രം| ഊകയാമ കാമ്പസിന്റെ പ്രധാന കെട്ടിടം ടോക്കിയോ ടെക് മൂന്ന് കാമ്പസുകളുണ്ട്. ഓഒകയമ മെഗുരൊയിൽ സ്ഥിതിചെയ്യുന്ന ഓഒകയമ കാമ്പസാണ് പ്രധാന ക്യാമ്പസ്. തമച്ചി കാമ്പസ്, ശിബൌര ക്യാമ്പസ്, സുജുകകെദൈ ക്യാമ്പസ് എന്നിവയാണ് മറ്റുള്ള ക്യാമ്പസ്. യോക്കോഹാമയിലെ നഗത്സുതയിലാണ് സുസുകകൈഡായ് ക്യാമ്പസ് സ്ഥിതിചെയ്യുന്നത്.
സംഘടന
യൂണിവേഴ്സിറ്റി നിലവിൽ ഒരു വിദ്യാഭ്യാസ പരിഷ്കരണത്തിലാണ്, കൂടാതെ സ്കൂളുകളും വകുപ്പുകളും പുന സംഘടിപ്പിക്കുന്നു.
ബിരുദ സ്കൂളുകൾ
വലത്ത്‌|ലഘുചിത്രം| ടോക്കഡായിയിലെ പ്രൊഫസർ പ്രശസ്ത വാസ്തുശില്പിയായ കസുവോ ഷിനോഹര രൂപകൽപ്പന ചെയ്ത ഊകയാമ കാമ്പസിലെ സെന്റിനൽ ഹാൾ
ലൈബ്രറികൾ
ടോക്കിയോ ടെക്കിന്റെ പ്രധാന ലൈബ്രറി ഊകായാമയിലെ ടോക്കിയോ ഇൻസ്റ്റിറ്റ്യൂട്ട് ഓഫ് ടെക്നോളജി ലൈബ്രറിയാണ്. ജപ്പാനിലെ ഏറ്റവും വലിയ ശാസ്ത്ര സാങ്കേതിക ലൈബ്രറിയുടെ ആസ്ഥാനമാണിത്. 1882 ൽ സ്ഥാപിതമായ ഈ ലൈബ്രറിയിലെ 28,000 പുസ്തകങ്ങൾ 1923 ലെ മഹത്തായ ഭൂകമ്പത്തിൽ നഷ്ടപ്പെട്ടു. 1936 ൽ ഊകയാമയിലേക്ക് മാറ്റിയ ഇത് ജപ്പാനിലെ ദേശീയ ശാസ്ത്ര സാങ്കേതിക ലൈബ്രറിയാണ്.
ഓരോ ദിവസവും 1,200 വിദ്യാർത്ഥികളും ഉദ്യോഗസ്ഥരും ലൈബ്രറി സന്ദർശിക്കുന്നു. 1,600 വിദേശ അക്കാദമിക് ജേണലുകൾ ഉൾപ്പെടെ 674,000 പുസ്തകങ്ങളും 2,500 ജേണലുകളും ഇവിടെയുണ്ട്; അന്താരാഷ്ട്ര ഗവേഷണ ശേഖരങ്ങളുടെ ജപ്പാനിലെ ഏറ്റവും വലിയ ശേഖരം ഇവിടെയാണ്. ഇത് പ്രതിവർഷം 7,000 രജിസ്റ്റർ ചെയ്ത ഇലക്ട്രോണിക് ജേണലുകൾ നൽകുന്നു. ദേശീയവും അന്തർ‌ദ്ദേശീയവുമായ പ്രാധാന്യത്തിന് ലൈബ്രറി അംഗീകരിക്കപ്പെടുകയും ജപ്പാൻ സർക്കാർ 'വിദേശ ജേണലുകളുടെ കേന്ദ്രം' എന്ന പദവി സർവ്വകലാശാലക്ക് നൽകുകയും ചെയ്തു. ലൈബ്രറിയുടെ പുനർനിർമ്മാണം 2011 ജൂലൈയിൽ പൂർത്തിയായി.
അന്താരാഷ്ട്ര ബിരുദ പ്രോഗ്രാമുകൾ
ടോക്കിയോ ടെക് മാസ്റ്റർ ബിരുദമോ പിഎച്ച്ഡിയോ നേടുന്നതിനായി തീവ്രമായ പ്രോഗ്രാമുകൾ നടത്തുന്നു. ടോക്കിയോ ടെക്കിന്റെ ഇന്റർനാഷണൽ ഗ്രാജുവേറ്റ് പ്രോഗ്രാം എന്ന് വിളിക്കപ്പെടുന്ന ഈ പ്രോഗ്രാമുകൾ ജാപ്പനീസ് സംസാരിക്കാത്ത ഉയർന്ന അക്കാദമിക് കഴിവുള്ള അന്തർദ്ദേശീയ വിദ്യാർത്ഥികളെ ലക്ഷ്യം വച്ചുള്ളതാണ്. പ്രഭാഷണങ്ങളും സെമിനാറുകളും പ്രധാനമായും ടോക്കിയോ ടെക്കിന്റെ ഫാക്കൽറ്റി അംഗങ്ങളാണ് ഇംഗ്ലീഷിൽ നൽകുന്നത്. പ്രോഗ്രാം ആരംഭ തീയതികൾ ഒക്ടോബർ അല്ലെങ്കിൽ ഏപ്രിൽ ആണ്. ഈ കോഴ്സുകൾക്കുള്ള പൊതു ധനസഹായവും ലഭ്യമാണ്; അക്കാദമിക് മികവ് ഉള്ള വിദ്യാർത്ഥികൾക്ക് ജപ്പാനിലെ വിദ്യാഭ്യാസ, സാംസ്കാരിക, കായിക, ശാസ്ത്ര, സാങ്കേതിക മന്ത്രാലയത്തിൽ നിന്നുള്ള സ്കോളർഷിപ്പിന് അപേക്ഷിക്കാം.
റാങ്കിംഗ്
ജപ്പാനിലെ ഏറ്റവും പ്രശസ്തമായ സർവകലാശാലകളിലൊന്നാണ് ടോക്കിയോ ടെക്. ചുവടെ കാണിച്ചിരിക്കുന്നതുപോലുള്ള നിരവധി റാങ്കിംഗുകളിൽ ഇത് കാണാൻ കഴിയും.
പൊതു റാങ്കിംഗ്
2011ൽ സ്കോർ-നവി നടത്തിയ "ജാപ്പനീസ് സർവ്വകലാശാലകളുടെ എൻട്രൻസ് സ്കോർ റാങ്കിംഗ്-ഡിപ്പാർട്ട്മെന്റ് ഓഫ് എഞ്ചിനീയറിംഗ്"വിലയിരുത്തലിൽ ടോക്യോടെക് ദേശീയതലത്തിൽ രണ്ടാംസ്ഥാനത്ത് എത്തി. ജാപ്പനീസ് പ്രെപ്പ് സ്കൂൾ കവൈജുകു നടത്തിയ മറ്റൊരു റാങ്കിംഗിൽ, ടോക്കിയോ ടെക്കിനെ മൊത്തത്തിൽ നാലാം മികച്ച സർവ്വകലാശാലയായി അംഗീകരിച്ചു.
ക്യുഎസ് വേൾഡ് യൂണിവേഴ്സിറ്റി റാങ്കിംഗ് അനുസരിച്ച്, ടോക്കിയോ ടെക് ജപ്പാനിൽ മൂന്നാം സ്ഥാനത്തും അന്താരാഷ്ട്രതലത്തിൽ എഞ്ചിനീയറിംഗ്, ടെക്നോളജി മേഖലയിൽ 20 ആം സ്ഥാനത്തും 2011 ൽ പ്രകൃതി ശാസ്ത്രത്തിൽ 51 ആം സ്ഥാനത്തും എത്തി. ആഗോള സർവ്വകലാശാല റാങ്കിംഗ് പ്രകാരം 31-ാംസ്ഥാനത്താണ് ടോക്യോടെക്. ക്യൂ എസ് വേൾഡ് യൂണിവേഴ്സിറ്റി റാങ്കിംഗ് പ്രകാരം 2011ൽ 57-ാം സ്ഥാനത്താണ്, 2009 ലെ റാങ്കിംഗ് പ്രകാരം ലോകവ്യാപകമായി 31സ്ഥാനത്തെത്തി
ഗവേഷണ പ്രകടനം
സി‌ഓഇ പ്രോഗ്രാമിലെ ഓരോ ഗവേഷകർക്കും ഗവേഷണ ഫണ്ടിന്റെ കാര്യത്തിൽ ടോക്കിയോ ടെക്കിന് ജപ്പാനിലെ ഏറ്റവും ഉയർന്ന ഗവേഷണ നിലവാരമുണ്ടെന്നും വീക്ക്ലി ഡയമണ്ട് റിപ്പോർട്ട് ചെയ്തു. അതേ ലേഖനത്തിൽ, ഒരു വിദ്യാർത്ഥിക്ക് ജിപി ഫണ്ടുകൾ നൽകുന്ന വിദ്യാഭ്യാസത്തിന്റെ ഗുണനിലവാരത്തിലും ഇത് എട്ടാം സ്ഥാനത്താണ്.
കൂടാതെ, എഞ്ചിനീയറിംഗ് & ടെക്നോളജി മേഖലയിലെ പൊതു മാനദണ്ഡങ്ങളെക്കുറിച്ച് നടത്തിയ സർവേയിൽ 2012/9 ലെ ക്യുഎസ് വേൾഡ് യൂണിവേഴ്സിറ്റി റാങ്കിംഗ് അനുസരിച്ച് ടോക്കിയോ ടെക്കിന് 19 (ലോകം), രണ്ടാം സ്ഥാനം (ദേശീയ) എന്നീ സ്ഥാനങ്ങളുണ്ട്.
ടോക്കിയോ ടെക്കിലെ വലിയ തോതിലുള്ള സൂപ്പർ കമ്പ്യൂട്ടറായ സുബാം 2.0 ലോകത്തിലെ ഏറ്റവും മികച്ച പ്രകടനം കാഴ്ചവെച്ച കമ്പ്യൂട്ടറുകളിൽ അഞ്ചാം സ്ഥാനത്താണ് (ഒരു സർവകലാശാലയുടെ ഉടമസ്ഥതയിലുള്ള ലോകത്ത് ഒന്നാമത്). ഗ്രഹങ്ങളുടെ ചലനങ്ങൾ, ഫിനാൻസ് സിസ്റ്റങ്ങൾ എന്നിങ്ങനെയുള്ള സങ്കീർണ്ണ സംവിധാനങ്ങളുടെ സിമുലേഷനുവേണ്ടി ഈ സൂപ്പർ കമ്പ്യൂട്ടർ ഉപയോഗിക്കുന്നു.
ടോക്കിയോ ടെക് 'പ്രായോഗിക' ഗവേഷണത്തിന് ഊന്നൽ നൽകിയതിനാൽ, 2009 ൽ ജാപ്പനീസ് സർവകലാശാലകൾക്കിടയിൽ സ്വീകരിച്ച പേറ്റന്റുകളുടെ എണ്ണത്തിൽ (284) ടോക്കിയോ ടെക്കിന് രണ്ടാം സ്ഥാനം ലഭിച്ചു.
പൂർവ്വ വിദ്യാർത്ഥി റാങ്കിംഗ്
ടോക്കിയോ ടെക്കിലെ പൂർവ്വ വിദ്യാർത്ഥികൾ ജാപ്പനീസ് വ്യവസായങ്ങളിൽ മികച്ച വിജയം സ്വന്തമാക്കുന്നു. വീക്ക്ലി ഇക്കണോമിസ്റ്റ് ന്റെ 2010ലെ റാങ്കിംഗ് ആൻഡ് പ്രസിഡന്റ് '2006/10/16 എസ് ലേഖനം ടോക്കിയോ ടെക് നിന്ന് പുറത്തിറങ്ങുന്ന ബിരുദധാരികൾക്ക് 400 പ്രധാന കമ്പനികളിൽ മികച്ച തൊഴിൽ ലഭിക്കുന്ന നിരക്കിൽ രണ്ടാം സ്ഥാനമാണുള്ളത്. ജപ്പാനിലെ ശരാശരി ഗ്രാജുവേറ്റ് ശമ്പളത്തിൽ 9-ാം സ്ഥാനത്താണുള്ളത്. ലോകമെമ്പാടുമുള്ള 500 വലിയ കമ്പനികളിലെ സിഇഒമാരിൽ ലിസ്റ്റുചെയ്ത പൂർവ്വ വിദ്യാർത്ഥികളുടെ എണ്ണത്തിന്റെ അടിസ്ഥാനത്തിൽ എകോൾ ഡെസ് മൈൻസ് ഡി പാരീസ് 2011 ൽ ലോകത്തെ 92 ആം സ്ഥാനത്താണ് ടോക്കിയോ ടെക്ക്. കൂടാതെ, ന്യൂയോർക്ക് ടൈംസ് - 2012 ലെ ഏറ്റവും കൂടുതൽ വിദ്യാർത്ഥികളുള്ള യൂണിവേഴ്സിറ്റികളുടെ ലേഖന പ്രകാരം ടോക്കിയോ ടെക് ലോകത്ത് പതിനാലാം സ്ഥാനത്താണ് (ഏഷ്യയിൽ 2, ജപ്പാനിൽ ഒന്നാം സ്ഥാനം).
ജനപ്രീതിയും തിരഞ്ഞെടുപ്പും
ജപ്പാനിലെ ഏറ്റവും തിരഞ്ഞെടുത്ത സർവകലാശാലകളിലൊന്നാണ് ടോക്കിയോ ടെക്. അതിന്റെ പ്രവേശന ബുദ്ധിമുട്ട് സാധാരണയായി ജപ്പാനിലെ ഏറ്റവും ബുദ്ധിമുട്ടുള്ള ഒന്നായി കണക്കാക്കപ്പെടുന്നു.
വന്യജീവികൾ
2009 ലെ കണക്കനുസരിച്ച് ഊകായാമയിലെ ടോക്കിയോ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ പ്രധാന കാമ്പസിൽ മോതിരത്തത്തകളുടെ ഒരു വലിയ കൂട്ടമുണ്ട്.
പുറത്തേക്കുള്ള കണ്ണികൾ
വർഗ്ഗം:CS1 Japanese-language sources (ja) വർഗ്ഗം:Articles containing Japanese language text വർഗ്ഗം:Pages with unreviewed translations വർഗ്ഗം:ജപ്പാനിലെ സാങ്കേതിക സർവകലാശാലകളും കോളേജുകളും
മാറ്റ്സ് വിലാൻഡർ
സ്വീഡൻകാരനായ ടെന്നീസ് കളിക്കാരനാണ് മാറ്റ്സ് വിലാൻഡർ .(ജനനം : 22 ഓഗസ്റ്റ് 1964).1982 മുതൽ 1988 വരെയുള്ള വർഷങ്ങളിൽ 7 ഗ്രാൻഡ് സ്ളാം കിരീടങ്ങൾ മാറ്റ്സ് വിലാൻഡർ നേടിയിട്ടുണ്ട്. വിംബിൾഡൺ പുരുഷന്മാരുടെ ഡബിൾസ് കിരീടവും 3 ഫ്രഞ്ച് ഓപ്പൺ കിരീടവും 3 ഓസ്ട്രേലിയൻ ഓപ്പൺ, ഒരു യു.എസ് ഓപ്പണും മാറ്റ്സ് വിലാൻഡർ നേടിയിട്ടുണ്ട്.1988 ലെ ഒന്നാം നമ്പർ കളിക്കാരനായിരുന്നു .വിവിധതരം കോർട്ടുകളിൽ ഗ്രാൻഡ്സ്ലാം നേടിയിട്ടുള്ള 5 ടെന്നീസ് കളിക്കാരിൽ ഒരാളും ലോക ടെന്നീസ് ചരിത്രത്തിൽ  20 വയസ്സിനുള്ളിൽ 4 ഗ്രാൻഡ്സ്ലാമുകൾ നേടിയിട്ടുള്ള ഏക കളിക്കാരനുമാണ് മാറ്റ്സ് വിലാൻഡർ. .
പുറംകണ്ണികൾ
വർഗ്ഗം:ലോക 1-ആം നമ്പർ ടെന്നീസ് കളിക്കാർ
ആർലെറ്റ് ബോംബെ
മൊസാംബിക്കൻ നടിയാണ് ആർലെറ്റ് ഗിൽ‌ഹെർമിന "ഗില്ലെർമിന" വിൻസെന്റ് ബോംബെ (ജനനം 1983).
കരിയർ
2017-ൽ, ഇക്കോപോ പാറ്റിയർനോയുടെ ഡോക്യുമെന്ററി, വിവാനാനയിൽ സഫീന അൻസുമാനെ അലി, അഗോസ്റ്റിനോ മൈക്കോ ചിപുല തുടങ്ങിയവർക്കൊപ്പം അവർ അഭിനയിച്ചു. മിക്കി ഫോൺസെക്കയുടെ 2019 ലെ അവാർഡ് നേടിയ ചിത്രമായ റിഡംപ്ഷൻ (പോർച്ചുഗീസിലെ "റെസ്ഗേറ്റ്") ലും അവർ അഭിനയിച്ചു. ഗിൽ അലക്സാണ്ടർ, ലക്വിനോ ഫോൺസെക്ക, ടോമാസ് ബീ, റാച്ചൈഡ് അബുൾ, കാൻഡിഡോ ക്വെംബോ എന്നിവരും ചിത്രത്തിൽ അഭിനയിച്ചിട്ടുണ്ട്. റിഡംപ്ഷൻ എന്ന ചിത്രത്തിലെ അഭിനയത്തിന് 15-ാമത് ആഫ്രിക്ക മൂവി അക്കാദമി അവാർഡുകളിൽ (എ.എം.എ.എ) ഒരു സപ്പോർട്ടിംഗ് റോൾ വിഭാഗത്തിൽ മികച്ച നടിക്കുള്ള എ.എം.എ.എ 2019 അവാർഡിന് നാമനിർദേശം ചെയ്യപ്പെട്ടു.
പുറംകണ്ണികൾ
വർഗ്ഗം:മൊസാംബിക്കൻ അഭിനേതാക്കൾ
ജെയിംസ് കെയർഡ് ബർട്ട്
ഒരു അമേരിക്കൻ ഗൈനക്കോളജിസ്റ്റായിരുന്നു ജെയിംസ് കെയർഡ് ബർട്ട് (ജീവിതകാലം: ഓഗസ്റ്റ് 29, 1921 - ജൂലൈ 10, 2012 ). അദ്ദേഹത്തെ ചിലപ്പോൾ "ലവ് സർജൻ" എന്ന് വിളിപ്പേരുണ്ട്. ഒഹായോയിലെ ഡേട്ടണിൽ ആസ്ഥാനമാക്കി രണ്ട് പതിറ്റാണ്ടോളം പരിശീലനത്തിന് ശേഷം സ്ത്രീ രോഗികൾ അവരുടെ അറിവോ സമ്മതമില്ലാതെ യോനിയിൽ മാറ്റം വരുത്തിയതിന് ബർട്ടിനെതിരെ കേസെടുത്തു.
കരിയർ
ഒഹായോയിലെ ഡേട്ടണിൽ ജനിച്ച ബർട്ട് 1945-ൽ യൂണിവേഴ്സിറ്റി ഓഫ് റോച്ചസ്റ്റർ സ്കൂൾ ഓഫ് മെഡിസിനിൽ നിന്ന് എം.ഡി നേടി. 1951-ൽ ഒഹായോയിൽ ലൈസൻസ് നേടി.
External links
വർഗ്ഗം:1921-ൽ ജനിച്ചവർ വർഗ്ഗം:2012-ൽ മരിച്ചവർ
മാലിക പുഖ്രാജ്
പാക്കിസ്ഥാനിലെ നാടോടി ഗായികയും ഗസൽ ഗായികയുമായിരുന്നു മാലിക പുഖ്രാജ് (ഉറുദു: ملكہ ملكہ) (1912–2004). പൊതുവെ "രാജ്ഞി" എന്നർത്ഥമുള്ള "മാലിക" എന്നാണ് പ്രത്യക്ഷത്തിൽ അറിയപ്പെട്ടിരുന്നത്. പാക്കിസ്ഥാനിൽ മാത്രമല്ല, ഇന്ത്യയിലും ദശലക്ഷക്കണക്കിന് ആളുകൾ ആസ്വദിക്കുന്ന ഹഫീസ് ജലന്ധാരിയുടെ നാസ്ം ഗാനം അഭി തൗ മെയിൻ ജവാൻ ഹൂൺ ("ഞാൻ ഇപ്പോഴും ചെറുപ്പമാണ്") അവതരിപ്പിച്ചതിലൂടെ അവർ വളരെ ജനപ്രിയയായിരുന്നു. ലോ ഫിർ ബസന്ത് ആയി, ഖുലി ഖുതുബ്സ് പിയ ബാജ് പിയാല പിയ ജയ് നാ, ഫൈസ് അഹമ്മദ് ഫായിസിന്റെ മേരെ ഖത്തിൽ മേരെ ദിൽദാർ മേരെ പാസ് റാഹോ തുടങ്ങിയവ അവരുടെ ജനപ്രിയഗാനങ്ങളിൽപ്പെടുന്നു.
ആദ്യകാലജീവിതം
പ്രൊഫഷണൽ സംഗീതജ്ഞരുടെ ഒരു ഗായക കുടുംബത്തിലാണ് ഹമീർപൂർ സിദ്ധാറിൽ മാലിക പുഖ്രാജ് ജനിച്ചത്. അഖ്‌നൂർ പ്രദേശത്തെ ആത്മീയവാദിയായ ബാബാ റോട്ടി റാം 'മജൂബ്' ആണ് ജനനസമയത്ത് അവർക്ക് "മാലിക" എന്ന പേര് നൽകിയത്. കൂടാതെ ഒരു പ്രൊഫഷണൽ ഗായികയും നർത്തകിയുമായ അമ്മായിയാണ് പുഖ്രാജ് (Yellow Sapphire) എന്ന് പേരിട്ടത്.
പ്രശസ്ത ഗായകൻ ഉസ്താദ് ബഡെ ഗുലാം അലി ഖാന്റെ പിതാവ് ഉസ്താദ് അലി ബക്ഷ് കസൂരിയിൽ നിന്ന് മാലിക പുഖ്രാജിന് പരമ്പരാഗത സംഗീത പരിശീലനം ലഭിച്ചു.
സ്വകാര്യ ജീവിതം
പഞ്ചാബിലെ ജൂനിയർ സർക്കാർ ഉദ്യോഗസ്ഥനായ ഷബ്ബീർ ഹുസൈനെ മാലികാ പുഖ്രാജ് വിവാഹം കഴിച്ചു. പാകിസ്ഥാനിലെ ഗായിക കൂടിയായ താഹിറ സയ്യിദ് ഉൾപ്പെടെ ആറ് മക്കളുണ്ടായിരുന്നു.
കരിയർ നിർവഹിക്കുന്നു
ഒൻപതാം വയസ്സിൽ, അവൾ ജമ്മു സന്ദർശിക്കുകയും മഹാരാജ ഹരിസിങ്ങിന്റെ കിരീടധാരണ ചടങ്ങിൽ അവതരിപ്പിക്കുകയും ചെയ്തു, അവളുടെ ശബ്ദത്തിൽ ആകൃഷ്ടനായ അദ്ദേഹം അവളെ തന്റെ ദർബാറിൽ കൊട്ടാരം ഗായികയായി നിയമിച്ചു. ഒമ്പത് വർഷം കൂടി അവർ അവിടെ ഗായികയായി തുടർന്നു.
1940-കളിൽ ഇന്ത്യയിലെ അറിയപ്പെടുന്ന പ്രൊഫഷണൽ ഗായികമാരിൽ ഒരാളായിരുന്നു അവർ, 1947-ൽ ഇന്ത്യാ വിഭജനത്തിനുശേഷം, പാക്കിസ്ഥാനിലെ ലാഹോറിലേക്ക് കുടിയേറി, അവിടെ സംഗീതസംവിധായകൻ കാലെ ഖാനൊപ്പം ലാഹോറിലെ റേഡിയോ പാക്കിസ്ഥാനിൽ നടത്തിയ റേഡിയോ പ്രകടനങ്ങളിലൂടെ അവർക്ക് കൂടുതൽ പ്രശസ്തി ലഭിച്ചു. അവളുടെ ശബ്ദം 'മലകളിലെ നാടൻ പാട്ടുകൾ' (പഹാരി ഗാനങ്ങൾ)ക്ക് ഏറ്റവും അനുയോജ്യമാണ്.
1980-ൽ പാകിസ്ഥാൻ പ്രസിഡന്റിൽ നിന്ന് പ്രൈഡ് ഓഫ് പെർഫോമൻസ് അവാർഡ് ലഭിച്ചു. 1977-ൽ, 1947-ൽ വിഭജനം വരെ അവർ പാടിയ ആകാശവാണി അതിന്റെ സുവർണ ജൂബിലി ആഘോഷിക്കുമ്പോൾ, അവരെ ഇന്ത്യയിലേക്ക് ക്ഷണിക്കുകയും 'ലെജൻഡ് ഓഫ് വോയ്സ്' അവാർഡ് നൽകുകയും ചെയ്തു. സോങ് സങ് ട്രൂ എന്ന നോവലിൽ മാലിക പുഖ്‌രാജ് തന്റെ ഓർമ്മക്കുറിപ്പുകളും രേഖപ്പെടുത്തിയിട്ടുണ്ട്
പുറംകണ്ണികൾ
വർഗ്ഗം:ഇന്ത്യൻ നാടോടി ഗായകർ വർഗ്ഗം:1912-ൽ ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:പാകിസ്താനി ഗസൽ ഗായകർ വർഗ്ഗം:ഇന്ത്യൻ വനിതാ നാടോടി ഗായകർ
തൈ ദേശീയോദ്യാനം
തൈ ദേശീയോദ്യാനം, 2008 ആഗസ്റ്റ് 22 ന് പ്രവർത്തനമാരംഭിച്ച ഡെന്മാർക്കിലെ ഒരു ദേശീയോദ്യാനമാണ്. വടക്കുപടിഞ്ഞാറൻ ജട്ട്‍ലാൻറിലാണ് ഇതു സ്ഥിതിചെയ്യുന്നത്. ഹാൻസ്‍‍തോലം തീരത്തിനു സമാന്തരമായി തുടങ്ങി അഗ്ഗെർ ടാൻജെ വരെ നീണ്ടുകിടക്കന്ന ഈ ദേശീയോദ്യാനം വടക്കുനിന്ന് തെക്കോട്ട് 55 കി.മീറ്ററും (34 മൈൽ) കിഴക്കുനിന്ന് പടിഞ്ഞാറു വരെ, 5 മുതൽ 12 കിലോമീറ്റർ വരെ (3.1 മുതൽ 7.5 മൈൽ) നീളത്തിലുമാണ് സ്ഥിതിചെയ്യുന്നത്. ഈ ദേശീയ ഉദ്യാനത്തിന്റെ ആകെ വിസ്തീർണ്ണം 244 കിമീ2(94 ചതുരശ്ര മൈൽ) ആണ്.
അവലംബം
വർഗ്ഗം:ഡെൻമാർക്കിലെ ദേശീയോദ്യാനങ്ങൾ
സെറാനില്ല ബാങ്ക്
സെറാനില്ല ബാങ്ക് (ഐല സെറാനില്ല അല്ലെങ്കിൽ ബാങ്കോ സെറാനില്ല) ഭാഗികമായി ജലനിരപ്പിനടിയിലുള്ള ഒരു റീഫാണ്. ഇതിൽ മനുഷ്യവാസമില്ലാത്ത ചെറു ദ്വീപുകളുമുണ്ട്. പടിഞ്ഞാറൻ കരീബിയൻ കടലിൽ നിക്കരാഗ്വയിലെ പണ്ട ഗോർഡയ്ക്ക് 350 കിലോമീറ്റർ വടക്കുപടിഞ്ഞാറും ജമൈക്കയ്ക്ക് ഉദ്ദേശം 280 കിലോമീറ്റർ തെക്കുപടിഞ്ഞാറുമായാണ് ഇത് സ്ഥിതി ചെയ്യുന്നത്. അടുത്തുള്ള കരഭൂമി 110 കിലോമീറ്റർ കിഴക്കുള്ള ബാജോ ന്യൂവോ ബാങ്ക് ആണ്.
1510-ലെ സ്പാനിഷ് ഭൂപടങ്ങളിലാണ് സെറാനില്ല ബാങ്ക് ആദ്യമായി പ്രത്യക്ഷപ്പെടുന്നത്. ഇത് സാൻ ആൻഡ്രിയാസ് ആൻഡ് പ്രൊവിഡൻഷ്യ എന്ന വകുപ്പിന്റെ കീഴിൽ കൊളംബിയയുടെ ഭരണത്തിലാണ്. ഈ പ്രദേശം ഇപ്പോൾ കൊളംബിയയുടെ അധിനിവേശത്തിലാണെങ്കിലും ഹോണ്ടുറാസ്, നിക്കരാഗ്വ, അമേരിക്കൻ ഐക്യനാടുകൾ എന്നീ രാജ്യങ്ങൾ ഈ പ്രദേശത്തിന്മേൽ പരമാധികാരം അവകാശപ്പെടുന്നുണ്ട്.
ഷെൻസൊയു
അമേരിക്കക്കും സോവിയറ്റ് റഷ്യക്കും ശേഷം മനുഷ്യനെ ബഹിരാകാശത്തെത്തിച്ച രാഷ്ട്രം എന്ന ബഹുമതി നേടിയ ചൈനയുടെ ഏകോപയോഗ ബഹിരാകാശ വാഹനമാണ് ഷെൻസൊയു. റഷ്യയുടെ സൊയൂസ് എകോപയോഗ ബഹിരാകാശ വാഹനത്തിന്റെ മാതൃകയിലാണ് ഇത് നിർമിച്ചിരുന്നത്. എന്നാൽ സോയൂസിനെക്കാൾ വലിപ്പം കൂടുതലാണ്. ലോങ്ങ്‌ മാർച്ച് റോക്കറ്റാണ് ഷെൻസൊയുവിന്റെ കാരിയർ റോക്കറ്റ്. ഇതുവരെ മോത്തം 10 വിക്ഷേപണങ്ങൾ ഷെൻസൊയു പരമ്പരയിൽ ഉണ്ടായിട്ടുണ്ട്. ആദ്യത്തെ നാലും ആളില്ലാത്ത പരീക്ഷണ വിക്ഷേപണങ്ങളായിരുന്നു. ഷെൻസൊയു 5ൽ യാത്ര ചെയ്ത യാങ്ങ് ലിവെ ആദ്യ ചൈനീസ്‌ ബഹിരാകാശ സഞ്ചാരി എന്ന ബഹുമതിക്കർഹനായി.
അവലംബം
വർഗ്ഗം:ബഹിരാകാശവാഹനങ്ങൾ
സൈക്ലോപ്‌സ്
സൈക്ലോപ്‌സ് (Κύκλωψ, Kuklōps) എന്നറിയപ്പെടുന്നത് ഗ്രീക്ക് പുരാണേതിഹാസങ്ങളിൽ പറയുന്ന ഒറ്റക്കണ്ണുള്ള രക്ഷസാണ്. പുരാതന ഗ്രീസിലെ നിരവധി കവികളും, എഴുത്തുകാരും സൈക്ലോപ്‌സുകളെക്കുറിച്ച് തങ്ങളുടെ കൃതികളിൽ പരാമർശിച്ചിട്ടുണ്ടെങ്കിലും സ്ത്രീ സൈക്ലോപ്‌സിനെക്കുറിച്ചുള്ള പരാമർശം എവിടെയുമില്ല. വട്ടക്കണ്ണുകൾ എന്ന അർത്ഥത്തിലാണ് സൈക്ലോപ്‌സ് എന്ന പദപ്രയോഗം എന്നു കരുതപ്പെടുന്നു. പുരാതന ഗ്രീസിൽ ജീവിച്ചിരുന്ന അന്ധകവിയായ ഹോമറിന്റെ ഒഡീസ്സിയിലെ പോളിഫെമസ് ഒരു സൈക്ലോപ്‌സ് ആണ്. പുരാതന ഗ്രീസിലെ മൂന്നു പ്രമുഖ ദുരന്തനാടകകൃത്തുക്കളിൽ ഒടുവിലത്തെ ആളായ യൂറിപ്പിഡിസിന്റെ കൃതികളിലും സൈക്ലോപ്‌സ് രക്ഷസുകളെ കഥാപാത്രങ്ങളായി കാണാം. ഇറ്റലിയുടെ ഭാഗമായ സിസിലി ദ്വീപിൽ ഉള്ള എറ്റ്‌ന അഗ്നിപർവതത്തെക്കുറിച്ചുള്ള ഐതിഹ്യത്തിലും സൈക്ലോപ്‌സുകൾ ഇടം പിടിച്ചിട്ടുണ്ട്. എറ്റ്‌ന അഗ്നിപർവതത്തിന്റെ അന്തർഭാഗം സൈക്ലോപ്‌സ് രക്ഷസുകളുടെ താവളമാണെന്നും മറ്റും വിശ്വസിക്കപ്പെട്ടിരുന്നു.
ഉത്പത്തി
ഭൂമുഖത്ത് ആദ്യമായി സൃഷ്ടിക്കപ്പെട്ട ജീവജാലങ്ങളെല്ലാം തന്നെ ഭീകരജന്തുക്കളായിരുന്നു, അതിലൊരു   വർഗ്ഗമായിരുന്നത്രെ, ഒറ്റക്കണ്ണന്മാരായ സൈക്ലോപ്സുകൾ. . പിന്നീട് സൈക്ലോപ്സുകളൊഴികെ  മറ്റവയൊക്കെ  ഭൂമുഖത്തു നിന്ന് നിഷ്ക്കാസനം ചെയ്യപ്പെട്ടു. സ്യൂസിന് ഏറെ പ്രിയപ്പെട്ടവരായിരുന്നു സൈക്ലോപ്സുകൾ. ജനപഥങ്ങളിൽ നിന്നകന്നു മാറിയ ഒരു ദ്വീപിൽ സ്യൂസ് അവക്ക് വാസസ്ഥാനം ഏർപ്പാടാക്കിക്കൊടുത്തു.
പോളിഫെമസ്സിന്റെ പ്രേമകഥ
യുഗങ്ങൾക്കുശേഷം പോളിഫെമസിന് കാഴ്ച വീണ്ടുകിട്ടി. ഭീമാകാരനായ ബീഭത്സജീവിയായിജീവിതം തുടരേണ്ടി വന്നെങ്കിലും  ശാന്തനും തനി പാവവുമായി മാറിയിരുന്ന പോളിഫെമസിന്   ഗലാറ്റിയോട് കടുത്ത പ്രേമം തോന്നി. ഗലാറ്റിക്ക് വിരൂപനായ തന്നെ സ്നേഹിക്കാനാവില്ലെന്ന് പോളിഫെമസ്സിനു ബോധ്യമുണ്ടായിരുന്നു. ഗലാറ്റി അസിസ് എന്ന യുവാവുമായി പ്രേമത്തിലായപ്പോ    പോളിഫെമസ്സ് അസിസ്നെ വധിച്ചു
സൈക്ലോപ്പിയൻ മതിൽ
ബി.സി. 1900 മുതൽ ബി.സി. 1100 വരെയുള്ള മൈസീനിയൻ ഗ്രീസിൽ, കുമ്മായമോ ചാന്തോ ഉപയോഗിക്കാതെ കല്ലുകൾ ഭംഗിയായി അടുക്കി വച്ച് നിർമ്മിച്ചിരുന്ന മതിലുകൾ മനുഷ്യസാധ്യമായ കരവിരുതിനെ വെല്ലുന്ന തരത്തിൽ ഉറപ്പുള്ളവയായിരുന്നു. ഇത്തരം മതിലുകൾ നിർമ്മിക്കാൻ സൈക്ലോപ്‌സുകൾക്ക് മാത്രമേ കഴിയൂ എന്നു യവനർക്ക് തോന്നിയതിനാൽ ഈ മതിലുകൾ സൈക്ലോപ്പീനിയൻ മതിലുകൾ (Cyclopean walls) എന്ന പേരിലറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഗ്രീക്ക് പുരാണകഥാപാത്രങ്ങൾ
ജെസീക്ക ഷിപ്പർ
ഓസ്‌ട്രേലിയൻ സ്വദേശിയായ മുൻ മത്സര നീന്തൽതാരമാണ് ജെസീക്ക ലീ ഷിപ്പർ ഒ‌എം (ജനനം: 19 നവംബർ 1986). 100, 200 മീറ്റർ ബട്ടർഫ്ലൈയിൽ അവർ 2004 നും 2009 നും ഇടയിൽ ഒളിമ്പിക് ഗെയിംസിലും ലോക ചാമ്പ്യൻഷിപ്പിലും നിരവധി സ്വർണ്ണ മെഡലുകൾ നേടി.
മുൻകാലജീവിതം
2003-ൽ ജെസ് സ്കിപ്പർ പൈൻ റിവേഴ്‌സ് സ്റ്റേറ്റ് ഹൈസ്‌കൂളിൽ ഹൈസ്‌കൂൾ വിദ്യാഭ്യാസം പൂർത്തിയാക്കി.
നീന്തൽ ജീവിതം
2008-ലെ സമ്മർ ഒളിമ്പിക്സ് സമാപിക്കുന്നതുവരെ ജെസീക്ക ഷിപ്പർ കോച്ച് കെൻ വുഡിന് കീഴിൽ ബ്രിസ്ബേനിലെ റെഡ്ക്ലിഫ് ലീഗ് ലോന്റൺ ക്ലബിൽ പരിശീലനം നേടി. തുടർന്ന് വാണിജ്യ നീന്തൽ ക്ലബിൽ സ്റ്റീഫൻ വിഡ്മാറിന്റെ മാർഗനിർദേശപ്രകാരം പരിശീലനം നേടി.
ബാഴ്‌സലോണയിൽ നടന്ന 2003-ലെ ലോക അക്വാട്ടിക്‌സ് ചാമ്പ്യൻഷിപ്പിൽ ഓസ്‌ട്രേലിയയ്‌ക്കായി അരങ്ങേറ്റം കുറിച്ച ഷിപ്പർ 4 × 100 മീറ്റർ മെഡ്‌ലി റിലേ ടീമിന്റെ ഭാഗമായി വെങ്കല മെഡൽ നേടി. 2004-ൽ ഏഥൻസിൽ നടന്ന സമ്മർ ഒളിമ്പിക്സിൽ മത്സരിച്ച് 100 മീറ്റർ ബട്ടർഫ്ലൈയിൽ 58.22 സെക്കൻഡിൽ നാലാം സ്ഥാനത്തെത്തി. 4 × 100 മീറ്റർ മെഡ്‌ലി റിലേയിൽ സ്വർണ്ണ മെഡലും അവർ നേടി. ഇവന്റിലെ ഹീറ്റ്സിൽ ബട്ടർഫ്ലൈ ലെഗ് നീന്തി. കായികരംഗത്തെ മികച്ച സേവനത്തിന് 2005 ജനുവരിയിൽ ഓർഡർ ഓഫ് ഓസ്‌ട്രേലിയ മെഡൽ ലഭിച്ചു.
2005-ൽ മോൺ‌ട്രിയലിൽ‌ നടന്ന ലോക അക്വാട്ടിക്സ് ചാമ്പ്യൻ‌ഷിപ്പിൽ‌, 200 മീറ്റർ‌ ബട്ടർ‌ഫ്ലൈയിൽ‌ 2: 05.65 സമയം വെള്ളി മെഡൽ‌ നേടി ഒരു സെക്കൻഡിൽ 0.04 മാത്രം സമയം കൊണ്ട് പോളണ്ടിലെ ഒറ്റിലിയ ജുഡ്രെജ്‌സാക്കിനെ പിന്നിലാക്കി. എന്നിരുന്നാലും, വീഡിയോ റീപ്ലേയിൽ മൽ‌സരം നിഴലിലാക്കുകയും ജുഡ്രെജ്‌സാക്ക് ഒരു കൈകൊണ്ട് ഫിനിഷിംഗ് ഭിത്തിയിൽ സ്പർശിക്കുകയും ചെയ്തു. ഇത് ബട്ടർഫ്ളൈ നിയമപ്രകാരം നിയമവിരുദ്ധമാണ്. മത്സരഫലങ്ങൾക്കെതിരായ അപ്പീലുകളിൽ വീഡിയോ റീപ്ലേകൾ ഉപയോഗിക്കാൻ കഴിയില്ല. 100 മീറ്റർ ബട്ടർഫ്ലൈയിലും (57.23) 4 × 100 മീറ്റർ മെഡ്‌ലി റിലേയിലും ടീമംഗങ്ങളായ സോഫി എഡിംഗ്ടൺ, ലീസൽ ജോൺസ്, ലിബി ലെന്റൺ എന്നിവരോടൊപ്പം ഷിപ്പർ സ്വർണം നേടി. 2006-ൽ ഷിപ്പർ 100 മീറ്റർ ബട്ടർഫ്ലൈ സമയം (57.15) 0.08 സെക്കൻഡ് വ്യത്യാസത്തിൽ വിജയിച്ചു. കോമൺ‌വെൽത്ത് റെക്കോർഡ്, ചരിത്രത്തിന്റെ എക്കാലത്തെയും വേഗമേറിയ രണ്ടാമത്തെ വനിതയായി മാർട്ടിന മൊറാവ്‌കോവിനെ മറികടന്നു. 2006-ൽ മെൽബണിൽ നടന്ന കോമൺ‌വെൽത്ത് ഗെയിംസിൽ 100, 200 മീറ്റർ ബട്ടർഫ്ലൈ ഇനങ്ങളിലും സ്വർണ്ണവും 50 മീറ്റർ ബട്ടർഫ്ലൈയിൽ വെള്ളി മെഡലും നേടി. സോഫി എഡിംഗ്ടൺ, ലീസൽ ജോൺസ്, ലിബി ലെന്റൺ എന്നിവരുമായി ചേർന്ന് 4 × 100 മീറ്റർ മെഡ്‌ലി റിലേയിൽ ഒരു പുതിയ ലോക റെക്കോർഡ് സ്ഥാപിക്കുകയും മത്സരത്തിലെ മൂന്നാമത്തെ സ്വർണ്ണ മെഡൽ നേടുകയും ചെയ്തു.
2006-ലെ പാൻ പസഫിക് നീന്തൽ ചാമ്പ്യൻഷിപ്പിന്റെ ആദ്യ രാത്രിയിൽ വനിതകളുടെ 200 മീറ്റർ ബട്ടർഫ്ലൈയിൽ 2006 ഓഗസ്റ്റ് 17 ന് ഷിപ്പർ ഒരു പുതിയ ലോക റെക്കോർഡ് സ്ഥാപിച്ചു. 2005-ലെ ലോക അക്വാട്ടിക്സ് ചാമ്പ്യൻഷിപ്പിൽ ഒട്ടിലിയ ജാഡ്രെജ്‌സാക്ക് 2: 05.61 എന്ന സമയം മെച്ചപ്പെടുത്തി 2: 05.40 ൽ ഷിപ്പർ ഫൈനലിൽ വിജയിച്ചു.
മെൽബണിൽ നടന്ന 2007-ലെ ലോക അക്വാട്ടിക്സ് ചാമ്പ്യൻഷിപ്പിൽ 200 മീറ്റർ ബട്ടർഫ്ലൈയിൽ സ്വർണ്ണ മെഡലും 100 മീറ്റർ ബട്ടർഫ്ലൈയിൽ വെള്ളി മെഡലും സഹ ഓസ്‌ട്രേലിയൻ ലിബി ലെന്റണിന് പിന്നിൽ ഷിപ്പർ നേടി.
2008-ലെ സമ്മർ ഒളിമ്പിക്സ്
ബീജിംഗിലെ 100, 200 മീറ്റർ ബട്ടർഫ്ലൈ മത്സരങ്ങൾക്ക് ഷിപ്പർ യോഗ്യത നേടി. 2008-ലെ ബീജിംഗിൽ നടന്ന സമ്മർ ഒളിമ്പിക്സിൽ 100 മീറ്റർ, 200 മീറ്റർ ബട്ടർഫ്ലൈ എന്നിവയിൽ വ്യക്തിഗത ഇനങ്ങളിൽ രണ്ട് വെങ്കല മെഡലുകൾ നേടി. 4 × 100 മീറ്റർ മെഡ്‌ലി റിലേ ടീമിൽ ടീമിലെ അംഗങ്ങളായ ലീസൽ ജോൺസ്, ലിബ്ബി ട്രിക്കറ്റ്, എമിലി സീബോം എന്നിവരോടൊപ്പം സ്വർണം നേടി.
ഒളിമ്പിക്സിനെ തുടർന്ന്, 200 മീറ്റർ കിരീടം നേടുന്നതിനുള്ള ഷിപ്പറിന്റെ പരിശീലന പരിപാടി വുഡ് ലോക റെക്കോർഡ് തകർത്ത ചൈനീസ് നീന്തൽ താരം ലിയു സിഗെയ്ക്ക് വിറ്റതിനെ തുടർന്ന് പരിശീലകൻ കെൻ വുഡുമായി ഷിപ്പർ പിരിഞ്ഞു. തുടർന്ന് ബ്രിസ്ബെയ്നിലെ കൊമേഴ്സ്യൽ സ്വിമ്മിംഗ് ക്ലബ്ബിൽ ചേർന്നു. സ്റ്റീഫൻ വിഡ്മാറിന് കീഴിൽ, മുമ്പ് ഓസ്ട്രേലിയൻ റിലേ ടീമംഗങ്ങളായ ലീസൽ ജോൺസ്, ലിബ്ബി ട്രിക്കറ്റ് എന്നിവരെ പരിശീലിപ്പിച്ചിരുന്നു.
ലോക ചാമ്പ്യൻഷിപ്പ് തലത്തിൽ ഷിപ്പർ സ്ഥിരത നിലനിർത്തി. രണ്ടാം ദിവസം, 100 മീറ്റർ ബട്ടർഫ്ലൈയിൽ വെള്ളി നേടി. ചരിത്രത്തിലെ ഏറ്റവും വേഗമേറിയ രണ്ടാമത്തെ സമയം ആയിരുന്നു അത്. അഞ്ചാം ദിവസം ലോക റെക്കോർഡ് സമയത്ത് 200 മീറ്റർ ബട്ടർഫ്ലൈ കിരീടം നിലനിർത്തി. ലിയു സിഗെയെ ഒരു സെക്കൻഡിൽ 0.49 ന് പരാജയപ്പെടുത്തി.
2012-ലെ സമ്മർ ഒളിമ്പിക്സ്
2012-ൽ 100, 200 മീറ്റർ ബട്ടർഫ്ലൈ മത്സരങ്ങൾക്ക് സ്കിപ്പർ വീണ്ടും യോഗ്യത നേടി. 100 മീറ്റർ ഹീറ്റ്സിൽ അവർ പുറത്തായി. 200 മീറ്ററിൽ സെമിഫൈനലിന് യോഗ്യത നേടി. പക്ഷേ ഫൈനലിലേക്ക് എത്തിയില്ല. അവരുടെ 200 മീറ്റർ സെമിഫൈനൽ സമയം 2: 08.21, ആ മത്സരത്തിലെ അവരുടെ മികച്ച സമയത്തേക്കാൾ 5 സെക്കൻഡ് വേഗത കുറവായിരുന്നു.
ബാഹ്യ ലിങ്കുകൾ
വർഗ്ഗം:1986-ൽ ജനിച്ചവർ വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ
കമ്മ്യൂണിസ്റ്റ് പാർട്ടി ഓഫ് ഇന്തോനേഷ്യ
കമ്മ്യൂണിസ്റ്റ് പാർട്ടി ഓഫ് ഇന്തോനേഷ്യ (ഇന്തോനേഷ്യൻ: പാർട്ടായ് കൊമുനിസ് ഇന്തോനേഷ്യ, PKI) ഇരുപതാം നൂറ്റാണ്ടിന്റെ മധ്യത്തിൽ ഇന്തോനേഷ്യയിൽ പ്രവർത്തിച്ചിരുന്ന ഒരു കമ്മ്യൂണിസ്റ്റ് പാർട്ടിയായിരുന്നു. 1965 ലെ പാർട്ടിയുടെ ഉന്മൂലനത്തിനും തൊട്ടടുത്ത വർഷത്തെ നിരോധനത്തിനും മുമ്പുള്ള കാലത്ത് ലോകത്തിലെ ഏറ്റവും വലിയ ഭരണേതര കമ്മ്യൂണിസ്റ്റ് പാർട്ടിയായിരുന്നു ഇത്. 1955 ലെ തിരഞ്ഞെടുപ്പിൽ ഏകദേശം രണ്ട് ദശലക്ഷത്തോളം അംഗങ്ങളുണ്ടായിരുന്ന ഈ പാർട്ടിക്ക്, ദേശീയ വോട്ടുകളുടെ 16 ശതമാനവും കിഴക്കൻ ജാവയിൽ 30 ശതമാനം വോട്ടുകളും നേടാനായി. ഇന്തോനേഷ്യയുടെ സ്വാതന്ത്ര്യലബ്ധിക്കു തൊട്ടുപിന്നാലെയുള്ള മിക്ക കാലഘട്ടങ്ങളിലും, 1965 ൽ പാർട്ടിയുടെ നിർമ്മാർജ്ജനംവരെയും രാജ്യത്ത് പരസ്യമായി പ്രവർത്തിച്ചിരുന്ന ഒരു നിയമവിധേയമായ പാർട്ടിയായിരുന്നു അത്.
മുൻഗാമികൾ
1914 ൽ ഒരു ഡച്ച് സോഷ്യലിസ്റ്റായിരുന്ന ഹെങ്ക് സ്നീവ്ലിയറ്റും മറ്റൊരു ഇൻഡീസ് സോഷ്യലിസ്റ്റും ചേർന്ന് ഇൻഡീസ് സോഷ്യൽ ഡെമോക്രാറ്റിക് അസോസിയേഷന് (ഡച്ച്: ഇൻഡിഷെ സോഷ്യാൽ-ഡെമോക്രാറ്റിഷെ വെറീനിഗിംഗ്, ISDV) രൂപംകൊടുത്തു. ഡച്ച് സോഷ്യലിസ്റ്റ് പാർട്ടികളായിരുന്ന SDAP, സോഷ്യലിസ്റ്റ് പാർട്ടി ഓഫ് നെതർലാൻഡ്‌സ് എന്നിവയുടെ ലയനത്തോടെ 85 അംഗ ISDV സ്ഥാപിതമാകുകയും ഇത് ഡച്ച് ഈസ്റ്റ് ഇൻഡീസ് നേതൃത്വം നൽകുന്ന നെതർലന്റ്സിലെ കമ്മ്യൂണിസ്റ്റ് പാർട്ടിയായി മാറുകയും ചെയ്തു. കൊളോണിയൽ ഭരണത്തോട് എതിർപ്പുള്ള വിദ്യാസമ്പന്നരായ ഇന്തോനേഷ്യക്കാർക്കിടയിൽ ISDV യിലെ ഡച്ച് അംഗങ്ങൾ മാർക്‌സിസ്റ്റ് ആശയങ്ങൾ അവതരിപ്പിച്ചു.
1915 ഒക്ടോബറിൽ ISDV ഹെറ്റ് വ്രിജെ വൂർഡ് (ദ ഫ്രീ വേഡ്) എന്ന പേരിൽ അഡോൾഫ് ബാർസ് പത്രാധിപരായി ഒരു ഡച്ച് ഭാഷാ പ്രസിദ്ധീകരണം ആരംഭിച്ചു. ISDV രൂപീകരിക്കുമ്പോൾ അത് രാജ്യത്തിന് സ്വാതന്ത്ര്യം ആവശ്യപ്പെട്ടിരുന്നില്ല. ഈ അവസരത്തിൽ ഏകദേശം 100 ഓളം അംഗങ്ങളുണ്ടായിരുന്ന സംഘടനയിൽ മൂന്ന് പേർ മാത്രം ഇന്തോനേഷ്യൻ വംശജരായിരിക്കുകയും, അത് അതിവേഗം ഒരു തീവ്ര മുതലാളിത്ത വിരുദ്ധ പാതയിലൂടെ മുന്നേറുകയും ചെയ്തു. ഹെങ്ക് സ്നീവ്ലിയറ്റ്  ISDV യുടെ ആസ്ഥാനം സുരബായയിൽനിന്ന് സെമരങ്ങിലേയ്ക്ക് മാറ്റിയപ്പോൾ 1900 മുതൽ ഡച്ച് ഇൻഡീസിലുടനീളം വളർന്നുവന്നിരുന്ന സമാന ചിന്താഗതിക്കാരായ മത, ദേശീയ പ്രസ്ഥാനങ്ങളിൽനിന്നും മറ്റു പ്രചാരകരിൽനിന്നുമുള്ള നിരവധി തദ്ദേശവാസികളെ പാർട്ടി ആകർഷിക്കാൻ തുടങ്ങി. ഹെങ്ക് സ്നീവ്ലിയറ്റിന്റെ കീഴിലുള്ള ISDV യും നെതർലന്റിലെ SDAP നേതൃത്വവുമായുള്ള പൊരുത്തക്കേടുകൾ വർദ്ധിച്ചതോടെ അവർ  SDAP നേതൃത്വത്തിൽനിന്ന് അകലുകയും അവരെ വോക്സ്‌റാഡിന് (പീപ്പിൾസ് കൗൺസിൽ) തുല്യമാക്കുകയും ചെയ്തു. മാതൃസംഘടനയിൽനിന്ന് ഒരു പരിഷ്കരണവാദ വിഭാഗം ഉരുത്തിരിയുകയും അവർ 1917 ൽ ഇൻഡീസ് സോഷ്യൽ ഡെമോക്രാറ്റിക് പാർട്ടി രൂപീകരിക്കുകയു ചെയ്തു. ISDV ഇന്തോനേഷ്യൻ ഭാഷയിലെ തങ്ങളുടെ ആദ്യത്തെ പ്രസിദ്ധീകരണമായ സൊയേറ മെർഡേക്ക (സ്വാതന്ത്ര്യത്തിന്റെ ശബ്ദം) ആ വർഷം ആരംഭിച്ചു.
ഒക്ടോബർ വിപ്ലവത്തിന്റെ പൈതൃകം ഇന്തോനേഷ്യയിലും പിന്തുടരേണ്ട ഒന്നായി സ്നീവ്‌ലിയറ്റിന്റെ ISDV കാണുകയും അതനുസരിച്ച് ഡച്ച് നാവികർക്കും കോളനിയിൽ നിലയുറപ്പിച്ച സൈനികർക്കുമിടയിൽ ഈ സംഘടന ആക്രമണം അഴിച്ചുവിടുകയും ചെയ്തു. താമസിയാതെ ഒരു ചുവപ്പുസേന രൂപീകരിക്കപ്പെടുകയും മൂന്ന് മാസത്തിനുള്ളിൽ ഇതിലെ അംഗസംഖ്യ 3,000 കവിയുകയും ചെയ്തു. 1917 ന്റെ അവസാനത്തിൽ, സുരബായ നാവികത്താവളത്തിലെ സൈനികരും നാവികരും കലാപം നടത്തി സോവിയറ്റുകൾ സ്ഥാപിച്ചു. കൊളോണിയൽ ഭരണാധികാരികൾ സുരബായ സോവിയറ്റുകളെയും ISDV യെയും അടിച്ചമർത്തുകയും അതിന്റെ ഡച്ച് സ്വദേശികളായ നേതാക്കളെ (സ്നീവ്‌ലിയറ്റ് ഉൾപ്പെടെ) നെതർലന്റിലേക്ക് തിരിച്ചയക്കുകയും ചെയ്തു.
എന്നിരുന്നാലും, കൊളോണിയലിസ്റ്റ് വിരുദ്ധ സരേകാത്ത് ഇസ്ലാം (ഇസ്ലാമിക് യൂണിയൻ) സംഘടനയ്ക്കുള്ളിൽ പ്രവർത്തിച്ചുകൊണ്ട് ISDV സമാനമനസ്കരുടേയായ ഒരു ബ്ലോക്ക് സ്ഥാപിച്ചു. സെമൌൺ, ഡാർസൊനോ എന്നിവരുൾപ്പെടെ സുരബായ, സോളോ എന്നിവിടങ്ങളിൽ നിന്നുള്ള നിരവധി സരേകാത്ത് ഇസ്ലാം അംഗങ്ങൾ സ്നീവ്ലിയറ്റിന്റെ കമ്മ്യൂണിസ്റ്റ് ആശയങ്ങളിൽ ആകർഷിക്കപ്പെട്ടു. സ്നീവ്ലിയറ്റിന്റെ "ബ്ലോക്ക് ഇൻ" തന്ത്രത്തിന്റെ ഫലമായി, കൂടുതൽ വിപ്ലവകരവും, മാർക്സിസ്റ്റ് ആധിപത്യമുള്ളതുമായ സരേകാത്ത് റക്ജാത്ത് (പീപ്പിൾസ് യൂണിയൻ) സ്ഥാപിക്കാൻ നിരവധി സരേകാത്ത് ഇസ്ലാം അംഗങ്ങൾ പ്രേരിപ്പിക്കപ്പെട്ടു.
രഹസ്യമായി തങ്ങളുടെ പ്രവർത്തനം തുടർന്ന ISDV സോയേറ രക്യാത്ത് (പീപ്പിൾസ് വോയ്‌സ്) എന്ന പേരിൽ മറ്റൊരു പ്രസിദ്ധീകരണം ആരംഭിച്ചു. നിരവധി ഡച്ച് കേഡർമാർ സ്വമേധയാ പിരിഞ്ഞു പോയതിനുശേഷം, സരകാത്ത് ഇസ്‌ലാമിന്റെ പ്രവർത്തനങ്ങൾക്കൊപ്പം സംഘടനയുടെ അംഗത്വം ഡച്ച് ഭൂരിപക്ഷത്തിൽ നിന്ന് ഇന്തോനേഷ്യൻ ഭൂരിപക്ഷത്തിലേക്ക് മാറി.
സ്ഥാപനവും വളർച്ചയും
1920 മെയ് 23 ന് സെമരാംഗിൽ നടന്ന കോൺഗ്രസിൽ ISDV പെർസെറിക്കട്ടൻ കൊമുനിസ് ഡി ഹിൻഡിയ (PKH; കമ്മ്യൂണിസ്റ്റ് യൂണിയൻ ഓഫ് ഇൻഡീസ്) എന്ന പുതിയ പേര് സ്വീകരിച്ചു. സെമൌൻ പാർട്ടി ചെയർമാനും ദർസോനോ പാർട്ടി വൈസ് ചെയർമാനുമായിരുന്നു. അതിന്റെ സെക്രട്ടറി, ട്രഷറി സ്ഥാനങ്ങളിൽ ഡച്ചുകാരായിരുന്നതുപോലെതന്നെ ആകെയുള്ള അഞ്ച് കമ്മിറ്റി അംഗങ്ങളിൽ മൂന്ന് പേരും ഡച്ചുകാരായിരുന്നു. കമ്മ്യൂണിസ്റ്റ് ഇന്റർനാഷണലിന്റെ (കോമിന്റേൺ) ഭാഗമായ ആദ്യത്തെ ഏഷ്യൻ കമ്മ്യൂണിസ്റ്റ് പാർട്ടിയായിരുന്നു PKH. 1921 ൽ കോമിന്റേണിന്റെ രണ്ടാം ലോക കോൺഗ്രസിൽ സ്നീവ്‌ലിയറ്റ് പാർട്ടിയെ പ്രതിനിധീകരിച്ച് പങ്കെടുത്തിരുന്നു.
1926ലെ കലാപം
1925 മെയ് മാസത്തെ സമ്പൂർണ്ണ സമ്മേളനത്തിൽ, കമ്യൂണിസ്റ്റേതര, ദേശീയ സംഘടനകളുമായും അലിമിൻ, മുസ്സോ എന്നിവർ നേതൃത്വം നൽകുന്ന തീവ്രവാദി ഘടകങ്ങളുമായും ചേർന്ന് ഒരു സാമ്രാജ്യത്വ വിരുദ്ധ സഖ്യം രൂപീകരിക്കാനും കൊളോണിയൽ സർക്കാരിനെ അട്ടിമറിക്കാനായി ഒരു വിപ്ലവം നടത്തുവാനും ഇന്തോനേഷ്യൻ കമ്മ്യൂണിസ്റ്റുകളോട് കോമിന്റേൺ എക്സിക്യൂട്ടീവ് കമ്മിറ്റി ഉത്തരവിട്ടു. മദ്ധ്യ ജാവയിലെ പ്രംബനനിൽ നടന്ന ഒരു കൂടിയാലോചനയിൽ, ഒരു പൊതു പണിമുടക്കിന് കാരണമാകുന്ന, റെയിൽ‌വേ തൊഴിലാളികളുടെ പണിമുടക്കിനൊപ്പം വിപ്ലവം ആരംഭിക്കുമെന്ന് കമ്മ്യൂണിസ്റ്റ് നിയന്ത്രണത്തിലുള്ള ട്രേഡ് യൂണിയനുകൾ തീരുമാനിക്കുകയും അതിനുശേഷം, കൊളോണിയൽ സർക്കാരിനെ മാറ്റിസ്ഥാപിക്കുമെന്ന് നിശ്ചയിക്കുകയും ചെയ്തു.
ആസൂത്രിതമായ വിപ്ലവം പഡാങ്ങിൽ ആരംഭിക്കുമെന്ന തീരുമാനിച്ചിരുന്നെങ്കിലും 1926 ന്റെ തുടക്കത്തിൽ ഒരു സർക്കാർ-സുരക്ഷാ സംഘം ശക്തമായി നിലയുറപ്പിക്കുകയും കൂട്ടംകൂടാനുള്ള അവകാശം റദ്ദാക്കുകയും ഇത് PKI അംഗങ്ങളുടെ അറസ്റ്റിലേക്ക് നയിക്കുകയും ചെയ്തത് പാർട്ടിയെ കൂടുതൽ രഹസ്യമായ പ്രവർത്തനത്തിന് പ്രേരിപ്പിച്ചു. വിപ്ലവത്തിന്റെ സമയത്തെക്കുറിച്ചും ഗതിയെക്കുറിച്ചും PKI നേതാക്കൾക്കിടയിലുണ്ടായ ഭിന്നാഭിപ്രായവും ഒരു മോശം ആസൂത്രണത്തിന് കാരണമായി. തെക്കുകിഴക്കൻ ഏഷ്യയുടെ യും ഓസ്ട്രേലിയയുടെയും കോമിന്റേൺ ഏജന്റായിരുന്ന ടാൻ മലാക്ക ഈ ഉപജാപത്തോട് യോജിച്ചില്ല (ഒരുപക്ഷേ  PKI ക്ക് വേണ്ടത്ര ജനപിന്തുണയില്ലെന്ന് അദ്ദേഹം വിശ്വസിച്ചതുകൊണ്ടായിരിക്കാം ഇത്). ഈ ഭിന്നതകളുടെ ഫലമായി 1926 ജൂണിലേയ്ക്ക് വിപ്ലവം മാറ്റിവച്ചു.
എന്നിരുന്നാലും, ബതാവിയയിൽ പരിമിതമായ ഒരു കലാപം (ജക്കാർത്ത അന്ന് ഇങ്ങനെ അറിയപ്പെട്ടിരുന്നു ) നവംബർ 12 ന് ആരംഭിച്ചു. പഡാംഗ്, ബാന്റാം, സുരബായ എന്നിവിടങ്ങളിലും സമാനമായ കലാപങ്ങൾ നടന്നു. ബതാവിയ കലാപം ഒന്നോ രണ്ടോ ദിവസത്തിനുള്ളിൽ അമർച്ച് ചെയ്തപ്പോൾ മറ്റുള്ളവ ഏതാനും ആഴ്ചകൾക്കുള്ളിലാണ് അടിച്ചമർത്തപ്പെട്ടത്.
പാർട്ടി നിയമവിരുദ്ധമാക്കപ്പെട്ടതിന്റെ പ്രാരംഭകാലത്ത്, നേതൃത്വത്തിന്റെ ഭൂരിഭാഗവും ജയിലിലടയ്ക്കപ്പെട്ടതിനാൽ പി‌കെ‌ഐയുടെ പ്രവർത്തനം മന്ദഗതിയിലായിരുന്നു. അധോലോക (അല്ലെങ്കിൽ "നിയമവിരുദ്ധ") പി‌കെ‌ഐയെ പുനഃസംഘടിപ്പിക്കുകയെന്ന ലക്ഷ്യത്തോടെ പി‌കെ‌ഐ നേതാവ് മുസ്സോ 1935 ൽ തന്റെ മോസ്കോ പ്രവാസത്തിൽ നിന്ന് മടങ്ങിയെങ്കിലും ഇന്തോനേഷ്യയിൽ അദ്ദേഹം താമസിച്ചത് ഹ്രസ്വമായിരുന്നു. ജെറിൻഡോ, ട്രേഡ് യൂണിയനുകൾ തുടങ്ങി വിവിധ മുന്നണികളുടെ മറവിൽ പാർട്ടി തുടർന്ന് പ്രവർത്തിച്ചു. പാർട്ടി ഉടൻ തന്നെ നിയന്ത്രിക്കുമെന്ന് പ്രതീക്ഷിച്ച ദേശീയ സംഘടനയായ പെർഹിംപുനൻ ഇന്തോനേഷ്യയിലൂടെ ഇത് നെതർലാൻഡിലെ ഇന്തോനേഷ്യൻ വിദ്യാർത്ഥികൾക്കിടയിൽ പ്രവർത്തിക്കാൻ തുടങ്ങി.
1965 ന് ശേഷം
പ്രാരംഭത്തിലെ വിരളമായ പ്രതിരോധത്തിനുശേഷം, 1965-1966 ലെ കൊലപാതകങ്ങളോടെ പി‌കെ‌ഐയുടെ പ്രവർത്തനം സ്തംഭിച്ചു. പാർട്ടിയുടെ നേതൃത്വം എല്ലാ തലങ്ങളിലും മുടങ്ങിയത്, അതിന്റെ മുൻ അനുയായികളെയും അനുഭാവികളെയും നിരാശരാക്കുകയും അവർ, നേതാക്കളില്ലാത്തവരും അസംഘടിതരുമായി മാറുകയും ചെയ്തു. പാർട്ടിയുടെ അവശിഷ്ട പൊളിറ്റ് ബ്യൂറോ 1966 സെപ്റ്റംബറിൽ ഒരു സ്വയം വിമർശന പ്രസ്താവന ഇറക്കുകയും, സുകാർണോ ഭരണകൂടവുമായുള്ള പാർട്ടിയുടെ മുൻ സഹകരണത്തെ വിമർശിക്കുകയും ചെയ്തു. എയ്ദിത്തും ന്ജോട്ടോയും കൊല്ലപ്പെട്ടതിനുശേഷം, സുഡിസ്മാൻ (1963 ഒക്ടോബറിന് മുമ്പ് നാലാം റാങ്കിലുണ്ടായിരുന്ന പി‌കെ‌ഐ നേതാവ്) പാർട്ടിയുടെ നേതൃത്വം ഏറ്റെടുത്തു. മൂന്ന് അംഗങ്ങളുടെ അന്യോന്യ ബന്ധമുള്ള ഗ്രൂപ്പുകളുടെ അടിസ്ഥാനത്തിൽ പാർട്ടിയെ പുനർനിർമ്മിക്കാൻ അദ്ദേഹം ശ്രമിച്ചുവെങ്കിലും 1966 ഡിസംബറിൽ പിടിക്കപ്പെടുകയും 1967 ൽ വധശിക്ഷയ്ക്ക് വിധിക്കപ്പെടുകയും ചെയ്യുന്നതിന് മുമ്പ് പാർട്ടി കാര്യമായ പുരോഗതി കൈവരിച്ചില്ല.
പാർട്ടിക്കെതിരായ അടിച്ചമർത്തലിനേത്തുടർന്ന് ചില പി‌കെ‌ഐ അംഗങ്ങൾ കിഴക്കൻ ജാവയിലെ ബ്ലിറ്ററിന് തെക്കുള്ള ഒറ്റപ്പെട്ട പ്രദേശത്ത് അഭയം തേടി. ബ്ലിറ്ററിലെ പാർട്ടിയുടെ നേതാക്കളിൽ പോളിറ്റ് ബ്യൂറോ അംഗം റെവാങ്, പാർട്ടി സൈദ്ധാന്തികൻ ഒലോൺ ഹുട്ടാപിയ, കിഴക്കൻ ജാവ നേതാവ് റുസ്‌ലാൻ വിഡ്ജജാസസ്ത്ര എന്നിവരും ഉൾപ്പെടുന്നു. പി‌കെ‌ഐക്ക് ശക്തമായ കർഷിക പിന്തുണയുള്ള ഒരു അവികസിത പ്രദേശമായിരുന്ന ബ്ലിറ്റാറിൽ പി‌കെ‌ഐ ഏകീകരിക്കപ്പെട്ടതായി സൈന്യത്തിന് അറിയില്ലായിരുന്നു. പ്രാദേശിക പശ്ചിമ ജാവയിലെ പാണ്ടെഗ്ലാങ് സൈനിക ജില്ലയുടെ മുൻ കമാൻഡറായ ലെഫ്റ്റനന്റ് കേണൽ പ്രാട്ടോമയാണ് പി‌കെ‌ഐ നേതാക്കളോടൊപ്പം ചേർന്ന് കമ്യൂണിസ്റ്റുകാർക്ക് സൈനിക പരിശീലനം നൽകാൻ സഹായിച്ചിരുന്നു. 1968 മാർച്ചിൽ ബ്ലിറ്ററിൽ അക്രമം പൊട്ടിപ്പുറപ്പെടുകയും പ്രാദേശിക കർഷകർ നേതാക്കളെയും കമ്മ്യൂണിസ്റ്റ് പീഡനത്തിന് വഹിച്ച പങ്കിന് പ്രതികാരമായി നഹ്‌ദ്‍ലത്തുൽ ഉലമയിലെ അംഗങ്ങളെയും ആക്രമിച്ചതോടെ 60 ഓളം എൻ‌യു അംഗങ്ങൾ കൊല്ലപ്പെട്ടു. ഓസ്‌ട്രേലിയൻ പൊളിറ്റിക്കൽ സയന്റിസ്റ്റ് ഹരോൾഡ് ക്രൌച്ച് പറയുന്നതനുസരിച്ച്, ബ്ലിറ്റാറിലെ എൻ‌യു അംഗങ്ങളെ കൊലപ്പെടുത്താൻ പി‌കെ‌ഐ നേതാക്കൾ ഉത്തരവിട്ടിട്ടുണ്ടാകാൻ സാധ്യതയില്ലെന്നാണ്. ബ്ലിറ്ററിലെ പി‌കെ‌ഐ ശക്തിദുർഗ്ഗങ്ങളെക്കുറിച്ച് ബോധവാന്മാരായിരുന്ന സൈന്യം 1968 പകുതിയോടെ അതിന്റെ ശക്തികേന്ദ്രങ്ങളെ തകർത്തു.
2004 ലെ  കണക്കുകൾപ്രകാരം, മുൻകാല പി‌കെ‌ഐ അംഗങ്ങളെ പല തൊഴിലുകളിലേർപ്പെടുന്നതിൽനിന്നും (സർക്കാർ ജോലികൾ ഉൾപ്പെടെ) വിലക്കേർപ്പെടുത്തിയിരുന്നു. പ്രസിഡന്റായിരിക്കെ, അബ്ദുറഹ്മാൻ വാഹിദ് 1999 ൽ ഇന്തോനേഷ്യയിലേക്ക് മടങ്ങിയെത്താൻ പ്രവാസികളായ പി‌കെ‌ഐ അംഗങ്ങളെ ക്ഷണിക്കുകയും കമ്മ്യൂണിസ്റ്റ് പ്രത്യയശാസ്ത്രത്തിന്റെ തുറന്ന ചർച്ചയ്ക്കുള്ള നിയന്ത്രണങ്ങൾ നീക്കംചെയ്യാൻ നിർദ്ദേശിക്കുകയും ചെയ്തു. നിരോധനം നീക്കം ചെയ്യണമെന്ന് വാദിച്ച വാഹിദ് ഇന്തോനേഷ്യയുടെ 1945 ലെ യഥാർത്ഥ ഭരണഘടനയെയും ഉദ്ധരിച്ചു (അത് കമ്മ്യൂണിസത്തെ വിലക്കുകയോ പ്രത്യേകമായി പരാമർശിക്കുകയോ ചെയ്തില്ല). ഇന്തോനേഷ്യൻ സമൂഹത്തിലെ ചില മേഖലകൾ, പ്രത്യേകിച്ച് യാഥാസ്ഥിതിക മുസ്ലിം വിഭാഗങ്ങൾ വാഹിദിന്റെ ഈ നിർദ്ദേശത്തെ ശക്തമായി എതിർത്തു. വാഹിദിന്റെ നിർദ്ദേശത്തിനെതിരെ ജക്കാർത്തയിൽ പതിനായിരം പേരെ അണിനിരത്തിക്കൊണ്ട് ഇന്തോനേഷ്യൻ ഇസ്ലാമിക് ഫ്രണ്ട് 2000 ഏപ്രിലിൽ ഒരു പ്രതിഷേധം സംഘടിപ്പിച്ചിരുന്നു. ഈ ആശയത്തെക്കുറിച്ച് സമഗ്രവും സൂക്ഷ്മവുമായ പഠനം വാഗ്ദാനം ചെയ്ത ഇന്തോനേഷ്യൻ സൈന്യം നിർദ്ദേശത്തെ ഉടനടി തിരസ്കരിച്ചില്ല.
അവലംബം
വർഗ്ഗം:കമ്യൂണിസ്റ്റ് കക്ഷികൾ
നട്ടേരി വീരരാഘവൻ
ഒരു ഇന്ത്യൻ ഡോക്ടർ ആയിരുന്നു നട്ടേരി വീരരാഘവൻ (1913-2004) മൈക്രോബയോളജിസ്റ്റും മെഡിക്കൽ ഗവേഷകനും ആയ അദ്ദേഹം പേവിഷം, ക്ഷയം, കുഷ്ഠം തുടങ്ങിയ രോഗങ്ങളെപ്പറ്റി മനസ്സിലാക്കുന്നതിൽ സംഭാവനകൾ നൽകിയതിലാണ് അറിയപ്പെടുന്നത്. അദ്ദേഹം ഇന്ത്യയിലെ പാസ്ചർ ഇൻസ്റ്റിറ്റ്യൂട്ടിന്റെ കുന്നൂരിലെ റാബീസ് അന്താരാഷ്ട്ര റഫറൻസ് കേന്ദ്രത്തിന്റെ ഒരു മുൻ ഡയറക്ടർ ആയിരുന്നു. കൂടാതെ ലോകാരോഗ്യ സംഘടനയുടെ ഇന്റർനാഷണൽ റെഫറൻസ് സെന്റർ ഓൺ റാബീസിന്റെ ചെയർമാൻ ആയിരുന്നു. 1967 ൽ ഇന്ത്യാ ഗവൺമെന്റ് അദ്ദേഹത്തെ ആദരിച്ചു, സമൂഹത്തിന് നൽകിയ സംഭാവനകൾക്ക് ഇന്ത്യയിലെ ഏറ്റവും ഉയർന്ന നാലാമത്തെ ഇന്ത്യൻ സിവിലിയൻ അവാർഡ് പത്മശ്രീ നൽകി.
ജീവചരിത്രം
1913 നവംബർ 1 ന് തെന്നിന്ത്യൻ സംസ്ഥാനമായ തമിഴ്‌നാട്ടിലെ ചെന്നൈ ജില്ലയിലെ പരാംഗിപെട്ടായിയിലാണ് നട്ടേരി വെങ്കടേശ അയ്യറിനും ബാലമ്പലിനും നട്ടേരി വീരരാഘവൻ ജനിച്ചത്. 1936 ൽ ആന്ധ്ര സർവകലാശാലയിൽ നിന്ന് മെഡിസിനിൽ (എംബിബിസിർ) ബിരുദം നേടിയ അദ്ദേഹം 1937 ൽ ചെന്നൈ ഗവൺമെന്റ് മെന്റൽ ഹോസ്പിറ്റലിൽ സീനിയർ ഇന്റേൺഷിപ്പ് ചെയ്തു. 1937 ൽ കൂനൂരിലെ പാസ്ചർ ഇൻസ്റ്റിറ്റ്യൂട്ട് ഓഫ് ഇന്ത്യയിൽ റിസർച്ച് ഓഫീസറായി ജോലി ആരംഭിച്ച അദ്ദേഹം 1941 ൽ ഇൻസ്റ്റിറ്റ്യൂട്ടിന്റെ അസിസ്റ്റന്റ് ഡയറക്ടറായി. 1944 ൽ ആന്ധ്ര സർവകലാശാലയിൽ നിന്ന് മൈക്രോബയോളജിയിൽ ഡോക്ടറൽ ബിരുദം നേടി.
ഇന്ത്യൻ അക്കാദമി ഓഫ് മെഡിക്കൽ സയൻസസിന്റെ സ്ഥാപക അംഗങ്ങളിലൊരാളായ  (ഇന്നത്തെ നാഷണൽ അക്കാദമി ഓഫ് മെഡിക്കൽ സയൻസസ്), വീരരാഘവൻ മൈക്രോബയോളജിയിൽ വിപുലമായ ഗവേഷണങ്ങളിൽ ഏർപ്പെട്ടിരുന്നു. തന്റെ ഗവേഷണത്തിനായി നിരവധി പേറ്റന്റുകൾ അദ്ദേഹത്തിനു ലഭിച്ചു. അദ്ദേഹത്തിന്റെ ഗവേഷണ കണ്ടെത്തലുകൾ നിരവധി പ്രസിദ്ധീകരണങ്ങളിലൂടെ രേഖപ്പെടുത്തിയിട്ടുണ്ട്. അദ്ദേഹത്തിന്റെ ശ്രദ്ധേയമായ ചില പ്രസിദ്ധീകരണങ്ങൾ ഇവയാണ്:
സൊസൈറ്റി അനോണിം പൂനവല്ല മെമ്മോറിയൽ അവാർഡ് ലഭിച്ച വീരരാഘവനെ  1967 ൽ പദ്മശ്രീ സിവിലിയൻ അവാർഡ് നൽകി ഇന്ത്യൻ സർക്കാർ ആദരിച്ചു. 2004 ഓഗസ്റ്റ് 6 ന് 90 ആം വയസ്സിൽ അദ്ദേഹം അന്തരിച്ചു, ഭാര്യ കമല, മകൾ ശാന്ത, മക്കളായ ഡോ. എൻ വി ചന്ദ്രൻ, ഡോ. മണി വീരരഘവൻ.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2004-ൽ മരിച്ചവർ വർഗ്ഗം:1913-ൽ ജനിച്ചവർ
ആന വളർത്തിയ വാനമ്പാടിയുടെ മകൻ
നീലയുടെ ബാനറിൽ പി. സുബ്രഹ്മണ്യം സംവിധാനം ചെയ്തു നിർമിച്ച മലയാളചലച്ചിത്രമാണ് ആന വളർത്തിയ വാനമ്പാടിയുടെ മകൻ. കുമാരസ്വാമി റിലീസിംഗ് കമ്പനി വിതരണം ചെയ്ത ഈ ചിത്രം 1971 ജൂലൈ 22-ന് കേരളത്തിൽ പ്രദർശനം തുടങ്ങി. ജെമിനി ഗണേശൻ, ചോ രാമസ്വാമി, വിജയ നിർമ്മല, മനോരമ തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം കെ.വി. മഹാദേവൻ ആണ് കൈകാര്യം ചെയ്തത്. ഗാനങ്ങൾ ഒ.എൻ.വി. കുറുപ്പ് രചിച്ചു.